Amushome Lesa kwaamba ayi musangalale mucikwati | Mukwashi Usangalalite\nAmushome Lesa kwaamba ayi musangalale mucikwati\n“Kumatalikilo Lesa wakabalenga musankwa amwanakashi.” —Mateyo 19:4\nYehova * Lesa ngowakatalikisha cikwati. Baibo ilaamba ayi wakapanga mwanakashi “akumupa kumusankwa.” Adamu wakakondwa abuumbi akwaamba ayi: “Ono uyu ncecifuwa ca shifuwa shangu, munyefu wa munyefu wangu.” (Matalikilo 2:22, 23) Alimwi Yehova ucisuni ayi beebene kabasangalala.\nBantu na beebana, balayeeya ayi shintu shoonse shinanobetebo kabotu. Sombi cancine ncakwaamba ayi, nabi musankwa amwanakashi basunene abuumbi balakonsha kuba amapensho. (1 Bene Kolinto 7:28) Mu buloshuwa iyi, muli malembo amu Baibo eenga amucafwa kuba alusangalalo mucikwati amumukwashi.—Kulumbaisha 19:8-11.\n1 MUNOOCITA YEHOVA NSHAMWAAMBILA\nBAIBO ILAAMBA AYI: Musankwa ngomutwi wamukwashi.—Bene Efeso5:23.\nNobasankwa, Yehova ulalangila ayi munolama kabotu bakaanu. (1 Pita 3:7) Lesa wakamupa mwanakashi ayi anomucafwa, alimwi ulisuni ayi munomupa bulemu akumusuna. (Matalikilo 2:18) Mulyeelete kusuna bakaanu abuumbi akubikila maano kushintu nshebasuni kwiinda shaanu.—Bene Efeso 5:25-29.\nNomweebetwe, Yehova ulisuni ayi kamulemeka beebaanu alimwi akubacafwa kwaamba ayi bakumanishe mulimo ngobakapekwa. (1 Bene Kolinto 11:3; Bene Efeso 5:33) Munocafwa beebaanu alimwi akubanyumfwila amoyo wanu woonse. (Bene Kolose 3:18) Na mwacita boobo, mulakusangalasha beebanu alimwi a Yehova.—1 Pita 3:1-6.\nAmwipushe mbomweebenaabo nsheenga mwacita kwaamba ayi mube mwanakashi nabi musankwa uli kabotu. Amukutikishe nshatomwaambila, akucitawo comwi\nAmukalike moyo. Cilaakutola ciindi kwaamba ayi noonse nobilo mushibe mbweenga mwasangalashanya\n2 MUNOOBIKILA MAANO SHISUNI MBOMWEEBENAABO\nBAIBO ILAAMBA AYI: Mulyeelete kubikila maano ku shintu shisuni mbomweebenaabo. (Bene Filipi 2:3, 4) Kamubabona kuba muntu usuniki mukwiinga Yehova ulisuni basebenshi bakwe kwaamba ayi banooba “ankuumbu ku bantu boonse.” (2 Timoti 2:24) “Maswi abiibi alayasa kumoyo anga ngumupeeni, sombi maswi aamba musongo alashilika.” Aboobo munosala maswi akwaamba. (Tushimpi 12:18) Mushimu wakwe Yehova ulaakumucafwa kuba ba luse alusuno.—Bene Galatiya 5:22, 23; Bene Kolose 4:6.\nMunopaila akusenga lucafwo kwaamba ayi mucikonshe kubandika makani anene ambomweebenaabo\nMunotaanguna mwayeeyawo kamutana kwaamba nshemusuni\n3 AMUBE AMUYEEYO WOMWI\nBAIBO ILAAMBA AYI: Na mweebana, mulaba “mubili womwi.” (Mateyo 19:5) Sombi nshemuyeeya anshemucita shilipusene. Aboobo mulyeelete kwiiya mbweenga mwacatana mumiyeeyo ambomulinyumfwa. (Bene Filipi 2:2) Lucatano lulayandika abuumbi ndyemutosala shakucita. Baibo ilaamba ayi: “Taanguna kwiipusha kootana kuyeeya cakucita.” (Tushimpi 20:18) Munokonkela njiisho sha mu Baibo ndyemutosala shakucita.—Tushimpi 8:32, 33.\nMunokwaambilako mbomweebenaabo nshemusuni alimwi ambomutolinyumfwa\nAmutaangune kwiipusha mbomweebenaabo kamutana kusala cakucita\n^ par. 4 Kweelana amushobo wakutaanguna kulemba Baibo, Yehova ndiina lyakwe Lesa.\nAMUSHILANGE KABOTU SHINTU AKUBA AMIYEEYO IBOTU\nMutanoolangila mbomweebenaabo nabi nobene kucita shintu anga mulisalalite. (Kulumbaisha 103:14; Jemusi 3:2) Amubikile maano ku mibo ibotu ya mbomweebenaabo. Mulyeelete kushoma ayi njiisho sha mu Baibo shilaakumucafwa, aboobo amukalike moyo. (2 Timoti 3:16) Na mwatolelela kukonkela Yehova nshatomwaambila mulaakucana cilambu alimwi cikwati canu cinanooyuminakobo mwaka amwaka.—Bene Galatiya 6:9.\nSa mukaangu nabi mwibaangu ulabona ayi ndamubikilako maano kwiinda mbondibikila maano nemwiine?\nIno nciinshi ncondacita sunu catondesha ayi ndimusuni alimwi ndamulemeka mukaangu nabi mwibaangu?


Enoch a Elijah tabali Kujulu! Mwati hena ulizyi yebo Bbaibbele nkolyaamba kuti nkobabede? Print\nEnoch a Elijah tabali Kujulu! Mwati hena ulizyi yebo Bbaibbele nkolyaamba kuti nkobabede?\nKwaciindi cilamfu, Banakristu bakali kusyoma kuti Enoki a Elija “bakasandulwa” akutolwa Kujulu. Oolo lusyomo, nokuba boobo, luyeeme mukweezyeezya kutaluleme. Koyiya ncolyaamba Bbaibbele caacitika masimpe eelyo Yahuwah naakabatola. Tacili nconaambilwa pe!\nHena yebo kuli nookasyomede cintu cimwi kuti ncamasimpe pele nkuyoojana biyo aakale kuti wakali lubide ciindi coonse. . . nkaambo wakasyoma buyo masendekezya aakulengelezya? Ime ndakalisyomede oobo! Alimwi kanjaanji cicindigambya asunu kumvwa masimpe, nkaambo bunji bwaziindi, masimpe eeni akaliko lyoonse, Ime ndakali kuuntuluzya biyo akaambo kakuti taakali kweendelana amanjezyeezya aangu.\nNcenciceeco caacitika akumakani aaba Enoki a Elija. Iswe twakasendekezya kuti eelyo Yahuwah “naakabatola”, wakabatola Kujulu. Pe ma aayo teesyi mbwaabede bwini alimwi Ime inga ndamutondezya ncobeni kuzwa mu Bbaibbele!\nBunji bwamakani aaguminizya Enoki ajanwa mutumpango tulembedwe mumyeengwe yone mifwaafwi mubbuku lya Matalikilo:\nEnoki wakapona myaka makumi cisambomwe ayosanwe, mpoonya wakazyala Methuselah. Nkabela nicaayinda ciindi kazyede Methuselah, Enoki wakeenda a Yahuwah myaka iili myaanda yotatwe, alimwi wakazyala bana balombe abasimbi. Aboobo mazuba ngaakapona Enoki akali myaka myaanda yotatwe, makumi cisambomwe ayosanwe. Mpoonya Enoki wakeenda a Yahuwah; kusikila taakacili kubonwa, nkaambo Yahuwah wakamutola. (Matalikilo 5:21-24, NKJV)\nAawa cilakondelezya kumvwisya ncaakaamba Mozesi kuti taakaamba kuti Enoki wakacili kweenda aa Yahuwah. Walo naakakonzya kwaamba boobo; wakalijisi majwi aakupandulula caacitika! Pele teesyi ncakaamba eeco. Kunze lyaboobo, walo wakabelesya majwi aamba ceeco Enoki ncaakacitide kale (mumazuba aakaindide kusyule). Kuyungizya waawo, Mozesi upozya biyo kuti: “Mazuba woonse ngaakapona Enoki akali myaka myaanda yotatwe, makumi cisambomwe amusanu.” Ikuti Enoki naakatolwa Kujulu mbuli mbotusendekezya, mazuba ngaakapona naacili kuyungizya kuya kumbele asunu kuzwa aciindi eeco. Pele tacisyi ncaakamba Mozesi eeco pe.\nKaambo keni nkaubauba kuteelela: Enoki wakafwa. Inga cinooli cakali kukonzyeka ncobeni mumazuba aayo nyika niyaalutide bulwani, kuti ooyu mukambausi wabululami naakajayigwa. Mangwalo aasetekene aluumwine kujatikizya bweende bwa makani aaya. Nokuba boobo, kamwi kasimpe nkotunga twazyiba kakwiina kudonaika nkakuti Enoki wakafwa. Kakwiindide zyuulu zyamyaka, Johane muyandwa, kasololelwa aamoza, wakalemba kuti: “Kunyina muntu wakatanta kuya kujulu pele buyo yooyo wakazyila kujulu, nkokuti, Mwanaa Muntu ooyo uuli kujulu.” (Johane 3:13, NKJV) Aaka nkaambo kamusyobo wa “kusanganya-zyoonse”. Nkaambo kaguminizya kusanganya bantu boonse: “Kunyina muntu naba omwe wakaunka kujulu.”\nAawa kupyopyongana kuliko kuzyila mubbala lya “kusandulwa.” BaHebulayo 11:5 baamba kuti: “Kwiinda mulusyomo Enoki wakasandulwa kutegwa atakanjili lufu; aboobo taakacili kubonwabonwa, nkaambo Yahuwah wakamusandula.” Amulangisye kuti takulembedwe kuti Enoki wakatoledwe Kujulu pe eelyo naakasandulwa. Kulembedwe buyo kuti taakajanwa.\nIbbala lya “kusandulwa” lizyila mubbala lyaci Giliki lyakuti, metatithemi. Citaanzi ncoliiminina bbala eeli nca “kulonzyela kubusena bumwi . . . [Ku] lonzya.”1 Eeli ndendilyo lini bbala lyaci Giliki, lili mubbuku lya Milimo 7:16, lisanduludwe kuti “kulonzya” eelyo nolipandulula kuti nilwaainda lufu lwa Jakobe, mubili wakwe wakasandulwa/wakalonzyelwa/metatithemi ku Shechemu ooko nkwaakaakuzikkilwa abamawisi mumpangala yabbwe ku Machpelah. Mumajwi amwi, Yahuwah waacitila Enoki eeco ncaakali kuzyoocitila Mozesi aakale: “Aboobo Mozesi mulanda wa Yahuwah wakafwa okuya kunyika ya Mowabu, kweendelanya ajwi lya Yahuwah. Nkabela [Yahuwah] wakamuzikka [Mozesi] mumusena wa nyika ya Mowabu, mutala lyaku Bethpeor: Pele kwiina muntu uuzyi mpocibede cuumbwe cakwe kusikila buzuba buno.” (Ciibalusyo 34:5-6, KJV)\nKujatikizya kaambo ka Enoki ooyo wakasandulwa cakuti “atakaboni lufu,” koyibaluka kuti Mangwalo ayiisya kuti kuli mfu zyobile: kuli lufu lwa mubili nuufwa nkaambo ka mulandu wacibi, alimwi kuli lufu lwa muya (lwa kunyonyweedwa limwi). Nkokunyonyooka ooku kulindila boonse aabo bakaka kucenguluka akuzyokela kuli Yahuwah kwiinda mu kweempwa zibi. Ndolufu lwabili oolu mulembi wa BaHebulayo 11 ndwaakali kwaamba, nkaambo kumbelaa caandaano nceenya eeci, wakasinizya kuti, “Aboobo boonse aaba, bakabaa bumboni bubotu kwiinda mukusyoma, Pele tiibakacitambula cisyomyo.” (BaHebulayo 11:39) Boonse aabo balembedwe mu BaHebulayo 11—nkokuti kusanganya antoomwe a Enoki—bakafwa lufu ndobafwa bantu boonse, pele kwiinda mulusyomo, tabakanjili naa “tabakaluboni” lufu lwabili lwakunyonyweeda limwi.\nKaano ka Elija nkakaankamika kapati kutali nkaambo buyo kakuti Yahuwah “wakamusandula” akumulonzyela kubusena bumwi kubelesya nkalaki ya mulilo, pele Mangwalo ayubununa kuti wakapona anyika kwa myaka yone niiba yosanwe kuzwa aciindi aawo!2\nBami Babili 2:11 baamba kuti “Elija wakakwempulwa mukapepele kuya kujulu.” Aawa bbala lya “kujulu” mu Mangwalo lyaambilizya majulu aayindene. Kuli Julu—ijulu lyatatu—ooko nkokuli munzi wa Leza Namakungwe. Nkolili ajulu lyabili anselelo ooko kujanwa zilengwe mbuli zuba, mwezi, anyenyeezi. Eelyo julu lyaambwa mu 2 Bami 2:11 ndejulu litaanzi: mumuwo. Ncobeni, kutegwa kube kambizi, nkokuti ooko kweelede kuba “mujulu” litaanzi kujanwa muwo. Mbuli mbotuteelela kale, tumbizi tatukonzyi kujanwa atala lya mulengalenga uuvwumbilide nyika.\nCimwi ciinda kuzinga mizeezo cakacitikila Elija kumbelaa ciindi. Mangwalo taambi kwini nkwaakatolwa Elija, pele masimpe aakuti cikobela cabweendelezi wakacisiila Elisha mpoonya Elija wakazumanana kupona; aayo masimpe inga atalika kulibonya kuti waiya misela ya bami banyika ya Judah aya Isilayeli. Kataninga tolwa Elija, kwakakkala mwami mupya kulela acuuno ca Isilayeli. Ncintu cizinga maanu kubantu bamazubaano kuti ooyo mwami wa Isilayeli mupya, wakalaa zina likonzyene amwami wanyika ya Judah. Boonse bobile bakali kwiitwa zina lyakuti Jeholamu! (Langa mu Bami Babili 1:17.) Jeholamu wanyika ya Judah wakali kulela antoomwe awisi, Jehoshaphati, kwamyaka yobile. Lino kakwiindide myaka yone, Mwami Jehoshaphati wakafwa mumwaka wa 845 BCE. Mpeenya aawo Jeholamu, mwami wanyika ya Judah, waabakabaula akubajaya bakwabonyina kutegwa akkale nguwe alikke acuuno cabuleli. Wakaanka kusungilizya nyika ya Judah kukomba mituni. IBbaibbele lilembedwe kuti “wakasulaika Yahuwah Leza wa bamawisi.” (Makani Aabili 21:10, KJV) Pele mpoonya, kwakacitika cintu cikankamusya! Eeco ncintu tiicakali kukonzyeka kucitika kuti Elija naakali fwide kale nokuba kuti naakalaa Yahuwah Kujulu. Mwami uusofweede Jeholamu wakatambula lugwalo.\nKuyungizya waawo [Jeholamu wakunyika ya Judah] wakalundaika zipaililo mumalundu aanyika ya Judah akusinikizya bantu baakkede mu Jelusalema kuti kabacita mamambe, akusungilizya bakunyika ya Judah abalo. Nkabela kwakamusikila lugwalo luzyila kuli Elija mushinshimi, lwakali kwaamba kuti, ‘Mboobu mbwaamba Yahuwah Leza wa Davida uso, Nkaambo webo tooyenda mumukondo wa uso Jehoshaphati, nanka mumilazyo ya Asa Mwami wanyika ya Judah, pele ucita nzibaali kucita bami ba Isilayeli, akukwelelezya cisi ca Judah abantu baku Jelusalema kuti batalike kuvwuula, mbuli buvwuule bwakali kucitwa mu ŋanda ya Ahabu, alimwi wajaya banabokwenu bami ba ŋanda ya uso, aabo bakali kweelela kulela kwiinda nduwe: Kolanga ono, Yahuwah ulakulekelezya penzi pati lipenzye bantu bako, abana bako, abamakaintu bako, azintu zyako zyoonse. (Makani Aabili 21:11-15, KJV)\nCilakankamanisya eeci! Oolu lugwalo lwakasika kakwiindide munsaa myaka yone kuzwa leelyo Elija “naakakwempulwa mukambizi kutolwa kujulu.” (Bami Babili 2:11) Nokuba kuti tatuzyi nkwaakaakuponena buumi bwakwe munyika kuzwa waawo, pele tiikwakali Kujulu. Cilisalede, mbuli bwakaamba Johane kakwiindide zyuulu zyone zyamyaka kuti, “kunyina muntu wakatanta kuya kujulu.” (Johane 3:13) Enoki a Elija, mbuli balanda ba Singuzuzyoonse, balalyookezya mucuumbwe kabalindila kusikila akaboole Yahushua, eelyo antoomwe abasalali basyomeka bamisela yoonse, nobayoobusyigwa kabatacifwi kuti bakapone lyoonse kukabe kutamani munyika mpya.\nKutegwa umvwe bumboni bunjaanji bwa ciyubunuzyo cikankamusya eeci mu Mangwalo, langaula pulogulamu lyesu muli sikapepele uulaa mutwe wakuti “Learn what happened to Enoch and Elijah. It’s not what you think!”\n1 Greek-English Lexicon of the New Testament, lyakasimbwa mu 1969.\n2 Kutolwa mu Moza wa Yahuwah tacili cintu ceenzu. Kuli ciindi comwe, nokuba zyobile zipedwe nicaacitikide eeco mu Mangwalo. Citaanzi, cilembedwe muli Luuka 4, eelyo basiminzi baku Nazaleta nibaasola kujaya Yahushua mu Nsabata:\nNkabela boonse aabo bakali mu sinagogwe, nibakamvwa makani aazintu zyoonse eezi, baakalala kapati, bakavwakkamuka kuti bamuwaalile anze lya munzi, bakamukankaisya kumutola kunjeleela ya mulundu aawo aakayakidwe munzi, kutegwa bakamuwaale kayaa kukunkulika. Pele wakabasupuka akubazwela wainda akati kabo, mpoonya wakabasiya, waunka ku Capernaumu, kumunzi waku Galilaya, ooko nkwaakakuyiisyila mu Nsabata.” (Luuka 4:28-31, KJV)\nCiindi cabili ndileelyo Filipo naakamanizya kubbizya muzibe waku Ethiopia:\nMpoonya eelyo kabazyaa kuzwa mumeenda, Moza wa Simalelo wakakwempula Filipo, cakuti ooyo muzibe taakacili kumubona: nkabela awalo wakaunka nzila yakwe kayaa kutembaula. Pele Filipo wakaakulijana ku Azotus: mpoonya wakainda oomo kayaa kukambauka muminzi yoonse, kusikila waakubbukila ku Caesarea. (Milimo 8:39-40, KJV)


Ikaambo Kugwisyigwa Mumbungano Ncobuli Bubambe Bwaluyando | Yakwiiya\nNgazi Yamulindizi—Yakwiiya | April 2015\nAMUBALE MU Acholi Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mixe (North Central) Mongolian Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Serbian (Cyrillic) Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nIkaambo Kugwisyigwa Mumbungano Ncobuli Bubambe Bwaluyando\nMUKWESU umwi uutegwa Julian wakaamba kuti: “Ciindi mwanaangu musankwa naakaambilizyigwa kuti wagwisyigwa mumbungano, ndakanyongana kapati. Ngowakali mwanaangu wakusaanguna, alimwi twakali kumvwana kapati, twakali kucita zintu zinji antoomwe. Wakali musankwa iwakali cikozyanyo cibotu, cakutayeeyela wakatalika kupona munzila iitali kabotu. Bakaintu bangu bakali kulila ziindi zinji, alimwi taakwe ncondakali kukonzya kucita kutegwa ndibaumbulizye. Twakali kulipa mulandu wakuti ambweni kuli mbazu imwi njotwakaalilwa kuzuzikizya mbuli bazyali.”\nPele mbuti mbotukonzya kwaamba kuti kugwisyigwa kwa Munakristo mumbungano mbubambe bwaluyando kakuli ncintu cicisa kapati? Ino Magwalo aamba nzi kujatikizya makani aaya? Alimwi ncinzi cini icipa kuti muntu agwisyigwe mumbungano?\nZINTU ZYOBILO IZIPA KUTI MUNTU AGWISYIGWE MUMBUNGANO\nKuli zintu zyobilo izipa kuti Kamboni wa Jehova agwisyigwe mumbungano. Cakusaanguna ncakuti, Kamboni uubbapatizyidwe wacita cibi cipati. Cabili, muntu ooyo iwacita cibi tatondezyi kweempwa.\nNokuba kuti Jehova ulizyi kuti tatulondokede, ulijisi zyeelelo zisalala nzyayanda kuti babelesi bakwe kabatobela. Mucikozyanyo, Jehova tayandi kuti katucita zibi zipati mbuli bwaamu, kukomba mituni, kubba, bugwebenga, kujaya, alimwi akusyoma mizimo.—1Kor. 6:9, 10; Ciy. 21:8.\nSena taali masimpe kuti zyeelelo zya Jehova tulakonzya kuzitobela alimwi akuti zilatukwabilila? Sena kuli muntu uutakkomani kukkala abantu basiluumuno, balilemeka alimwi basyomeka? Akati kabakwesu abacizyi bakumuuya mpaajanika bantu bali boobu, cili boobu akaambo kakuti tulapona kweelana amalailile aa Leza aajanika mu Jwi lyakwe ngotwakakonkezya kuti tuyakwaatobela ciindi notwakalyaaba kulinguwe.\nPele mbuti kuti Munakristo uubbapatizyidwe wacita cibi cipati akaambo kakutalondoka? Babelesi ba Jehova bakaindi bakali kucita zibi zipati, pele Leza tanaakabakaka cakumaninina. Cikozyanyo cibotu ncikozyanyo ca Mwami Davida. Davida wakacita bumambe alimwi acibi cakujaya muntu; nokuba boobo musinsimi Natani wakamwaambila kuti: “Jehova wakulekelela cibi cako.”—2Sam. 12:13.\nLeza wakamulekelela Davida akaambo kakuti wakeempwa kuzwa ansi aamoyo. (Int. 32:1-5) Mbubwenya buyo, awalo mubelesi wa Jehova mazuba aano ulakonzya kugwisyigwa mumbungano ikuti tanaatondezya kweempwa naa ikuti wazumanana kucita cibi. (Mil. 3:19; 26:20) Ikuti naa tanaatondezya kuti weempwa ncobeni kubaalu ibali mukkomiti yalubeta, muntu wacita cibi weelede kugwisyigwa mumbungano.\nAkusaanguna inga twalimvwa mbuli kuti kugwisyigwa mumbungano kwamuntu wacita cibi tiikwacitwa munzila iitondezya luse, kwaambisya ikuti naa twali kumvwana amuntu ooyo wagwisyigwa. Nokuba boobo, Jwi lya Jehova lilatugwasya kuzyiba kuti kucita boobu ninzila yaluyando.\nBUBAMBE BWAKUGWISYIGWA BULAKONZYA KUBAGWASYA BOONSE BAJATIKIZYIDWE\nJesu wakaamba kuti “busongo bulabonwa kuti buliluleme kwiinda mumilimo yambubo.” (Mt. 11:19) Kugwisyigwa mumbungano kwamuntu iwacita cibi iwateempwa ninzila yabusongo iizyala micelo iiluleme. Amulange-lange bubotu oobu botatwe:\nKubagwisya mumbungano bantu ibacita zibi kulemeka izina lya Jehova. Akaambo kakuti twiitwa azina lya Jehova, tulapona kweelana azina eeli. (Is. 43:10) Mbubwenya mbuli bukkale bwamwana mbobukonzya kulemeka naa kuleta masampu kubazyali bakwe, abalo bantu balakonzya kulilemeka naa kulisampaula izina lya Jehova kwiinda mubukkale bubotu naa bubi bwabantu ibaitwa azina lyakwe. Izina lya Leza libotu lilasumpulwa ikuti bantu ibaitwa azina lya Jehova kabatobela zyeelelo zyakwe zyakulilemeka. Mbobwakabede bukkale oobu ciindi camusinsimi Ezekieli ciindi bantu bamasi nobakabona kuti ba Juda mbantu ba Jehova. (Ezk. 36:19-23) Mbubwenya buyo amazuba aano, bantu banji balazumina kuti Bakamboni ba Jehova baiminina zina lya Jehova. Aboobo, izina lya Jehova lilalemekwa ciindi notutobela milawo yakwe.\nIzina lya Jehova lilakonzya kusampaulwa ikuti twatalika kutalilemeka. Mwaapostolo Petro wakacenjezya Banakristo kuti: “Mbomuli bana baswiilila, amuleke kutobela zisusi nzyomwakajisi musyule mukutazyiba kwanu, pele mbuli Yooyo Uusalala iwakamwiita, amusalale mubukkale bwanu boonse, nkaambo kulilembedwe kuti: ‘Mweelede kusalala, nkaambo mebo ndilasalala.’” (1Pet. 1:14-16) Kulilemeka munzila iisalala kupa kuti izina lya Leza lilemekwe.\nNokuba boobo, ikuti Kamboni wa Jehova kacita cibi, kulalangilwa kuti ambweni balongwe alimwi abantu bamwi mbazyibene limwi bayoozyiba ncacita. Bubambe bwakugwisyigwa mumbungano butondezya kuti Jehova ujisi bantu basalala ibatobela malailile aamu Magwalo kutegwa bazumanane kusalala. Muntu umwi kucisi ca Switzerland wakaunka kumiswaangano ku Ŋanda ya Bwami yakubusena ooko akwaamba kuti wakali kuyanda kuyanzana ambungano. Mucizyi wakwe wakaligwisyidwe akaambo kakutalilemeka. Wakaamba kuti wakali kuyanda kuyanzana ambunga “iitalekeli bukkale bubi.”\nKugwisyigwa mumbungano kupa kuti mbungano ya Bunakristo izumanane kusalala. Mwaapostolo Paulo wakacenjezya bana Korinto kujatikizya bubi bwakulekela basizibi bateempwi kuzumanana kuba akati kabo. Wakakozyanisya micito yabasizibi aabo kubumena bwalo bukonzya kupa kuti fulaulu ufwufwumuke. Wakaamba kuti: “Bumena busyoonto bupa kuti mulwi woonse wafulaulu uukandidwe ufwufwumuke.” Mpoonya wakabaambila kuti: “Amumugusye muntu ooyo mubi akati kanu.”—1Kor. 5:6, 11-13.\nKuboneka kuti “muntu ooyo mubi” ngwaakaamba Paulo wakalizyibidwe kuti tanaakali kulilemeka. Alimwi bantu bamwi mumbungano bakazyootalika kubona mbuli kuti tacilubide. (1Kor. 5:1, 2) Ikuti cibi cipati eeci nocakalekelwa, Banakristo abamwi bakali kukonzya kutalika kutobela zilengwa zyakutalilemeka kwalo ikwakadumide kapati mumunzi mobakali kukkala. Kulekela bantu bacita cibi acaali kulakonzya kupa kuti kube muuya wakuleengaana kutobela zyeelelo zya Leza. (Muk. 8:11) Kuyungizya waawo basizibi bateempwi balakonzya kuba mbuli “mabwe aatalibonyi mumaanzi” alimwi akunyonganya lusyomo lwabamwi ibali mumbungano mbuli mabwe mbwaakonzya kunyonyoona bwato.—Jud. 4, 12.\nKugwisyigwa mumbungano kulakonzya kupa muntu wacita cibi kuti eempwe. Jesu wakaamba zyamwana musankwa iwakazwa aŋanda yabausyi walo iwakanyonyoona lubono ooko nkwaakaunka kwiinda mukupona buumi bwakutalilemeka. Mwana mutaka wakaiya ciiyo akaambo kakuzwa amunzi wabausyi. Kumamanino mwana ooyu wakeempwa, alimwi wakapiluka kumukwasyi wakwe. (Lk. 15:11-24) Bupanduluzi bwa Jesu bwausyi siluyando wamucikozyanyo iwakakkomana ciindi naakabona kuti mwanaakwe wacinca, butugwasya kuzyiba Jehova mbwalimvwa. Waamba kuti: “Tandilukkomanini pe lufwu lwamuntu mubi, pele ndiyanda kuti muntu mubi aleke nzila yakwe akuzumanana kupona.—Ezk. 33:11.\nMbubwenya buyo, bantu bagwisyidwe mumbungano ya Bunakristo, mukwasyi wabo wakumuuya, mukuya kwaciindi balazyiba kuti bakasweekelwa cintu ciyandika kapati. Mapenzi aboola akaambo kakupona munzila iitali kabotu, alimwi akuyeeya mazuba ngobakali kukkomana ciindi nobakajisi cilongwe a Jehova alimwi abantu bakwe, zyoonse eezyi zilakonzya kubapa kucinca.\nLuyando alimwi akukakatila kutobela zyeelelo zyamu Bbaibbele kulayandika kutegwa muntu eempwe. Sintembauzyo Davida wakaamba kuti: “Ikuti mululami wanduuma, nkokuti unditondezya luyando lutamani, ikuti wandisinsa, cili mbuli mafwuta aatilwa amutwe wangu.” (Int. 141:5) Mucikozyanyo: Amweezyeezye muntu uukatede uuli mulweendo kubusena kuli caanda. Mpoonya wafwa mpeyo kapati cakuti uyanda kwaalilwa kuyoya. Ikuti naa woona mubusena oobo muli caanda, ulakonzya kufwa. Nacilindila bantu bakonzya kumufwutula, mweenzinyina ulamuuma mabayi kumeso kutegwa ataoni. Mabayi ngamuuma alakonzya kucisa, pele kucita boobo inga kwamufwutula. Mbubwenya buyo, Davida wakazyiba kuti sikumupa lulayo inga wayandika kupa lulayo lucisa kutegwa sikupegwa lulayo agwasyigwe.\nZiindi zinji, kugwisyigwa mumbungano kulaya muntu ooyo wacita cibi. Nokwakainda myaka iili kkumi, mwana waba Julian iwaambwa kumatalikilo aacibalo, wakabambulula buumi bwakwe, wakapiluka mumbungano, alimwi lino mwaalu. Wakaamba kuti: “Kugwisyigwa mumbungano kwakandipa kuti ndilwane mapenzi akaboola akaambo kabukkale bwangu. Lulayo ndondakapegwa ndolwakali kuyandika.”—Heb. 12:7-11.\nNZILA YALUYANDO MBOTWEELEDE KUBABONA BANTU BAGWISYIDWE\nMasimpe, kugwisyigwa mumbungano nintenda yakumuuya, pele ntenda eeyi tayeelede kubonwa mbuli kuti taakwe amboikonzya kucitwa. Toonse tulijisi lubazu ndotweelede kubeleka kutegwa bubambe bwakugwisyigwa mumbungano bubeleke.\nBantu bagwisyidwe ibeempwa, balagwasyigwa kupilukila kuli Jehova.\nBaalu ibajisi mukuli wakwaambila yooyo wagwisya kujatikizya kusala kwabo balasolekesya kapati kutondezya luyando lwa Jehova. Ciindi nobaambila muntu ooyo iwali kubetekwa kujatikizya kusala kwabo, munzila yaluzyalo alimwi iilimvwisya balamwaambila muntu ooyo nzila nzyayelede kutobela kutegwa akapiluke alimwi mumbungano. Kutegwa kabayeezya bantu ibakagwisyigwa mumbungano mbobakonzya kupilukila kuli Jehova, baalu balakonzya kunooswaya bantu aabo ibagwisyidwe ibatondezya kucinca nzila zyabo. *\nBanamukwasyi balakonzya kutondezya luyando kumbungano akumuntu ooyo uugwisyidwe kwiinda mukulemeka kusala kwakacitwa kwakuti muntu ooyo agwisyigwe. Ba Julian bakaamba kuti: “Wakacili mwanaangu, pele bukkale bwakwe mbobwakali kutwaandaanya anguwe.”\nBoonse mumbungano balakonzya kutondezya luyando kwiinda mukutayanzana alimwi akutabandika amuntu ooyo uugwisyidwe. (1Kor. 5:11; 2Joh. 10, 11) Ikuti bacita oobo, nkokuti bapa kuti lulayo lwa Jehova ndwaakapegwa kwiinda mubaalu lubeleke akumugwasya. Kuyungizya waawo, balakonzya kutondezya luyando alimwi akubagwasya banamukwasyi bamuntu uugwisyidwe, ibauside akaambo kacintu cakacitika kutegwa batalimvwi mbuli kuti batantamukwa abasyominyina.—Rom. 12:13, 15.\nBa Julian bakaamba kuti: “Bubambe bwakugwisyigwa mumbungano mbubambe buyandika kapati, bwalo ibutugwasya kupona kweelana azyeelelo zya Jehova. Mukuya kwaciindi nokuba kuti cilacisa, bupa kuti kuzyalwe micelo mibotu. Ikuti nondakabulekela bukkale bubi bwamwanaangu, naatakacikonzya kupiluka mumbungano alimwi.”\n^ par. 24 Amubone Ngazi Yamulindizi yamu Chingisi yamu April 15, 1991, mapeeji 21-23.\nNobaalu—Ino Mulimvwa Buti Kujatikizya Kuyiisya Bamwi Milimo?\nBaalu Mbobayiisya Bamwi Milimo Kutegwa Basike Azyeelelo\nMAKANI AABUUMI Zilongezyo “Muziindi Zili Kabotu Amuziindi Zyamapenzi”\nIno Nciyumu Buti Cilongwe Canu a Jehova?\nAmusyome Jehova Lyoonse!\nSena Cisamu Cigonkedwe Inga Casyuuka Alimwi?\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA April 2015\nNGAZI YAMULINDIZI—YAKWIIYA April 2015


Mateyo 23 TONGA - Kumane aawo Jesu wakati kumakamu - Bible Search\nMateyo 22 Mateyo 24\nJesu mbwaakacenjezya bantu zyabamayi ba Mulawo a Bafalisi\n(Maako 12.38-39; Luka 11.43, 46; 20.45-46)\n1Kumane aawo Jesu wakati kumakamu aabantu akuli basikwiiya bakwe,\n2«Bamayi ba Mulawo a Bafalisi balapandulula milawo ya Mozesi. 3Aboobo amucite akujatisya eezyo nzyobamwaambila. Pele kutali nzyobacita, nkaambo bakambauka buyo, pele tabaziciti pe. 4Balaanga mikuli milemu iiminya kubweza, akwiibikka aamakuko aabantu, pele lwabo beni balakaka kugwasya kubweza naaceya. 5Balacita milimo yabo yoonse kuti babonwe abantu. Balalyaanga tukomo tupati-pati akulampya maaya aazisani zyabo. 6Balayandisya kukkala azyuuno zyabulemu muzikombelo akuyanda busena bwabulemu mumapobwe. 7Balayanda kujuzigwa akulemekwa muzisambalilo akwiitwa kuti mwiiyi kubantu. 8Pele nywebo mutaitwi kuti mwiiyi, nkaambo mulijisi mwiiyi omwe, nywebo nyoonse muli babunyina. 9Alimwi mutaiti muntu naba omwe ansi aano kuti Taata, nkaambo mujisi Uso omwe, ooyo uuli kujulu. 10Alimwi mutaitwi kuti basololi, nkaambo mujisi musololi omwe, ooyo uuli ngo Munanike wa Leza. 11Ooyo mupati aakati kanu abe mubelesi wanu, 12kufumbwa uulisumpula uyoobombezegwa, nkabela kufumbwa uulibombya uyoosumpulwa.\nJesu mbwaakakalalila bamayi ba Mulawo a Bafalisi\n(Maako 12.40; Luka 11.39-42, 44, 52; 20.47)\n13«Pele maawe kulindinywe nobamayi ba Mulawo a Bafalisi basikuupaupa aameso! Mujalila bwami bwakujulu kubantu. Nkaambo nywebo tamubujisi alimwi mulakasya aabo bayanda kunjila. [ 14Maawe kulindinywe nobamayi ba Mulawo a Bafalisi basikuupaupa aameso! Nkaambo mulalya lubono lwabamukabafu alimwi mulweeno mulalampya mipailo yanu. Nkaako muyoojana mulandu mupati.]\n15«Maawe kulindinywe nobamayi ba Mulawo a Bafalisi basikuupaupa aameso nkaambo muleenda nyendo mulwizi aanyika kuti musandule muntu omwe, kwamana muntu ooyo weelede cisubulo cipati camulilo uutamani kwiinda ndinywe.\n16«Maawe kulindinywe nobasololi boofu, nimwaamba kuti, ‹Kuti naa umwi wakonkezya aŋanda ya Leza, ukonka cabuyo, pele kuti naa umwi wakonkezya angolida yaŋanda ya Leza ooyo abambe cikonke cakwe.› 17Nywebo nobasololi boofu bafuba-fuba! Ino ncicili cipati, ngolida naa ŋanda ya Leza eeyo iisalazya ngolida? 18Alimwi mulaamba kuti, ‹Kuti naa umwi wakonkezya acipaililo, ukonka cabuyo pele kuti naa wakonkezya acipego eeco cili acipaililo abambe cikonke cakwe.› 19Nyweho nobantu boofu! Ino ncicili cipati, cipego naa cipaililo eeco cisalazya cipego? 20Aboobo ooyo uukonka acipaililo ulakonkezya azeezyo zili mpawo. 21Ayooyo uukonka aŋanda ya Leza ulakonkezya azili mumo. 22Ayooyo uukonka kujulu wakonkezya a Leza acuuno cakwe.\n23«Maawe kulindinywe nobamayi ba Mulawo a Bafalisi, nobasikuupaupa aameso nkaambo mulapa cakkumi catununkilizyo acakulunga cakulya, pele mulaubausya makani mapati aa Milawo ya Leza, mbuli kubeteka akuba aaluse akusyomeka. Eezi muleelede kuzicita kaatakwe cakuubausya zimwi. 24Nywebo nobasololi boofu, mulaibula kazinini pele mulamena nkamela!\n25«Maawe kulindinywe nobamayi ba Mulawo a Bafalisi, nobasikuupaupa aameso! Nkaambo mulasanzya nkomeki amutiba mpozili anze, kakuli kuti mukati kanu muzwide buyo bunyangi abulyato. 26Nywebo no Bafalisi boofu, amusaangune kusanzya nkomeki moili mukati amutiba kuti anze aalo asalale.\n27«Maawe kulindinywe nobamayi ba Mulawo a Bafalisi, nobasikuupaupa aameso! Nkaambo muli mbuli zyuumbwe zibikkidwe mulambo zinga kuzilangila aanze nzibotu kapati, pele anikuti mukati zizwide zifuwa zyabantu bakafwa akutasalala koonse. 28Mbubonya oobo anywebo mbomulangika mbuli bantu baluleme kubantu, pele mulindinywe muzwide kuupaupa aameso abusofwaazi.\n29«Maawe kulindinywe nobamayi ba Mulawo a Bafalisi nobasikuupaupa ameso! Nkaambo mulayaka zyuumbwe zyabasinsimi akubotya zibumbwa zyabaluleme 30mulati, ‹Kuti nitwakaliwo mumazuba aamatata nitwatakabagwasya kujaya basinsimi.› 31Mbuboobo mbomulipa mulandu, nkaambo mulati muli bana babaabo bakajaya basinsimi. 32Ncibotu, amumanizye mulimo wakatalika bamauso. 33Nywebo nonzoka, nywebo nobacipile, ino muyoocileya buti cisubulo camulilo uutamani? 34Nkaako ndamutumina basinsimi abantu basongo abamayi, bamwi babo muyoobajaya akubakankamina aaciingano. Bamwi muyoobauma muzikombelo zyanu akubapenzya kuzwa mu munzi amunzi. 35Aboobo cisubulo ciyoomusikila akaambo kabantu baluleme boonse bakajaigwa kutalikila kuli Abela mululami, kusikila kuli Zekaliya mwanaa Balakiya, ooyo ngomwakajaya mucikombelo aakati kabusena busalalisya acipaililo. 36Ncobeni, ndamwaambila kuti, cisubulo cazyoonse eezi ciyoosikila bantu basunu.\nJesu mbwaakali kuyandisya munzi wa Jelusalemu\n37«Akaka Jelusalemu, Jelusalemu, oojaya basinsimi akubauma mabwe aabo Leza mbatuma kulinduwe! Kanji-kanji ndalikuyanda kubunganya bantu bako antoomwe, mbubonya mbuli nkuku mbwiifukatila bana bayo mumababa pele yebo wakakaka! 38Ncobeni ŋanda njomukombela Leza lyaba tongo. 39Nkaambo ndamwaambila kuti, tamuciyoondiboni alimwi pe, mane mukaambe kuti, ‹Ulilelekedwe uuboola muzina lya Mwami Leza.› »


Makani aamu Bbaibbele: Mwami wa Isilayeli Mutaanzi Kusikila Mubuzike mu Bbabbuloni - Kkeyala yaa Intaneti ya Bakamboni ba Jehova\nSaulu wakaba mwami mutaanzi wa Isilayeli. Pele Jehova wakamukaka, aboobo Davida wakasalwa kuba mwami mubusena bwakwe. Tulajana zintu zinji zyaamba Davida. Kali mukubusi wakalwana a Golyati bbumbwabuuka. Kumane wakaccija ku Mwami Saulu simunyono. Eelyo Abigayeli mukaintu mubotu wakamukasya kucita zintu zyabufwubafwuba.\nCabili, tulaiya zintu zinji zyaamba Solomoni mwana wa Davida, iwakanjila mubusena bwa Davida akuba mwami wa Isilayeli. Bami bataanzi botatwe ba Isilayeli, aumwi wakalela kwamyaka iili 40. Naakafwa Solomoni, Isilayeli wakaba muzibeela zyobilo, kwakali bwami bwakunyika abwakumusanza.\nImisyobo iili 10 yabwami bwakunyika yakakkala kwamyaka iili 257 kaitana nyonyoonwa abana Siliya. Kwiinde myaka iili 133, misyobo yobilo yabwami bwakumusanza yakanyonyoonwa ayalo. Aciindi aawa bana Isilayeli bakatolwa mubuzike ku Bbabbuloni. Aboobo Cibeela CANE caamba zintu zyakacitika mumyaka iili 510, iciindi zintu zinji zikkomanisya nizyakacitika.


Bahebrayo 3 | Bbaibbele Lili a Intaneti | Bbaibbele lya Busanduluzi Bwanyika Mpya\n3 Aboobo, nobakwesu basalala, nomutola lubazu mubwiite bwakujulu, kamuyeeyesya mutumwa amupaizi mupati ngotusyoma*—Jesu. 2 Wakali kusyomeka kuli Yooyo wakamusala, mbubonya Musa awalo mbwaakali kusyomeka muŋanda ya Leza yoonse. 3 Nkaambo Jesu ubonwa kuti uleelede kulemekwa kapati kwiinda Musa, mbubonya muntu uuyaka ŋanda mbwalemekwa kapati kwiinda ŋanda njayaka. 4 Ncobeni, iŋanda iili yoonse kuli wakaiyaka, pele ooyo wakayaka zyintu zyoonse ngu Leza. 5 Alimwi Musa kali mugwasyi wakali kusyomeka muŋanda yoonse ya Leza, mulimo wakwe kauli bumboni bwazyintu zyakali kuyooambwa kumbele, 6 pele Kilisito wakali kusyomeka kali Mwana uulanganya ŋanda ya Leza. Swebo tuli ŋanda ya Leza, kufwumbwa kuti twajatisya kwaambaula cakutayoowa alimwi abulangizi mbotulilumbaizizya kusikila mane kumamanino. 7 Aboobo, mbubonya muuya uusalala mbowaamba kuti: “Sunu ikuti nywebo mwaswiilila jwi lyakwe, 8 mutayumyi myoyo pe mbuli leliya nimwakandinyemya, mubuzuba obuya nimwakandisunka munkanda, 9 eelyo bamauso nibakandisunka akundisukusya, nokuba kuti bakaliibwene milimo yangu kwamyaka iili makumi one. 10 Akaambo kaako ndakasesemwa azyalani eelyo akwaamba kuti, ‘Balasweeka lyoonse mumyoyo yabo, alimwi balo beni tabanazizyiba nzila zyangu.’ 11 Aboobo kandinyemede ndakakonka ndilaamba, ‘Tabakanjili pe mukulyookezya kwangu.’” 12 Amucenjele, bakwesu, kuti kutabi muntu akati kanu uuba amoyo mubi uunyina lusyomo kwiinda mukulizandula kuli Leza uupona; 13 pele amuzumanane kukulwaizyanya abuzuba, kufwumbwa kuti kabucaambwa kuti ndi “Sunu,” kutegwa kutabi muntu naba omwe akati kanu uuyuma moyo akaambo kakweenwa anguzu zyacibi. 14 Nkaambo mubwini tuba baabo batola lubazu muli Kilisito lilikke ikuti naa twajatisya lusyomo ndotwakajisi kumatalikilo mane kumamanino. 15 Mbubonya mbokwaambwa kuti: “Sunu ikuti nywebo mwaswiilila jwi lyakwe, mutayumyi myoyo pe mbuli leliya nobakamunyemya.” 16 Ino mbaani aabo ibakamvwa pele ibakamunyemya? Mubwini, sena tabali boonse aabo ibakazwa mu Egepita kabasololelwa a Musa? 17 Kunze lyaboobo, ino mbaani aabo Leza mbaakasesemwa kwamyaka iili makumi one? Sena tabali baabo ibakabisya, ibali amitunta yakaide kwaalabana munkanda? 18 Alimwi ino nkuuli bani nkwaakakonka kuti tabakanjili mukulyookezya kwakwe? Sena teensyi kuli baabo ibatakaswiilila? 19 Aboobo twabona kuti tiibakacikonzya kunjila nkaambo bakanyina lusyomo.\n^ Naa, “ngotuzumina kubuleya.”


Baalumi bali ciloba basalwa kubeleka mulimo (1-7)\nSitefano watamikizyigwa kuti usampaula Leza (8-15)\n6 Lino mumazuba aayo basikwiiya nobakali kuyaabuvwula, iba Juda baambaula Chigiriki bakatalika kutongooka ba Juda ibaambaula Chihebrayo nkaambo bamukabafwu bankobazwa tiibakali kupegwa zyakulya izyakali kwaabilwa abuzuba.+ 2 Aboobo ibali Kkumi Ababili bakaita nkamu yabasikwiiya antoomwe akubaambila kuti: “Tacili cibotu* pe kuti swebo tuleke kuyiisya Jwi lya Leza akutalika kwaabila bantu zyakulya.+ 3 Aboobo bakwesu amusale baalumi bali ciloba akati kanu ibajisi mpuwo mbotu,*+ ibazwide muuya abusongo,+ ikutegwa tubape mulimo wakulanganya makani aaya aayandika;+ 4 pele swebo tulazumanana kubikkila maano kumipailo akumulimo wakuyiisya jwi lya Leza.” 5 Lino majwi ngobakaamba akababotela boonse munkamu, aboobo bakasala Sitefano, mwaalumi uuzwide lusyomo amuuya uusalala, antoomwe a Filipo,+ Purokoro, Nikanora, Timoni, Paramena alimwi a Nikolayi mu Juda musandule waku Antiokeya. 6 Bakabaleta kubaapostolo, eelyo nobakamana kupaila, baapostolo bakabikka maanza aabo aalimbabo.+ 7 Aboobo, ijwi lya Leza lyakazumanana kumwaika,+ eelyo mweelwe wabasikwiiya wakali kuyaabukomena kapati+ mu Jerusalemu; alimwi nkamu mpati yabapaizi abalo bakatalika kusyoma.+ 8 Lino Sitefano kazwide luzyalo lwa Leza anguzu, wakali kucita zintu zigambya zipati azitondezyo akati kabantu. 9 Pele bantu bamwi bankamu ya Cikombelo ca Bantu Baangulukide bakaboola antoomwe abantu bamwi baku Kurene, ku Alekizandiriya alimwi abamwi bazwa ku Kilikiya aku Asiya kuti bamukazye Sitefano. 10 Nokuba boobo kunyina nobakakonzya kuzunda busongo amuuya nzyaakali kubelesya kwaambaula.+ 11 Mpoonya cakusisikizya bakoongelezya bantu bamwi kuti baambe kuti: “Twakamumvwa kaamba majwi aakusampaula Musa alimwi a Leza.” 12 Alimwi bakanyonganya bantu, baalu alimwi abalembi, eelyo mpoonya aawo bakamujata akumukwelenkanya kumutola ku Nkuta Mpati Yaba Juda. 13 Mpoonya bakaleta bakamboni bakubeja ibakaamba kuti: “Imwaalumi ooyu taleki kwaamba majwi aakusampaula busena oobu busalala alimwi a Mulawo. 14 Mucikozyanyo, twakamumvwa kaamba kuti ooyu Jesu muna Nazareta uyoonyonyoona busena oobu akucinca zilengwa nzyaakatupa Musa.” 15 Lino boonse aabo ibakakkede mu Nkuta Mpati Yaba Juda nobakamulangisisya, bakabona kuti busyu bwakwe bwakali mbuli busyu bwamungelo.\n^ Mu Chigiriki, “Tacikkomanisyi.”\n^ Naa “baalumi bali ciloba balumbaizyigwa.”


Sena Ndililibambilide Kulikkalila? | Bakubusi Balabuzya\nAMUBALE MU Afrikaans Albanian Amharic Arabic Armenian Azerbaijani Bislama Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Croatian Czech Danish Dutch English Estonian Faroese Fijian Finnish Fon French Georgian German Greek Gun Haitian Creole Hausa Hebrew Hiligaynon Hmong (White) Hungarian Iban Icelandic Iloko Indonesian Isoko Italian Japanese Kazakh Kinyarwanda Kirghiz Kirundi Korean Lingala Lithuanian Macedonian Malay Malayalam Maltese Mambwe-Lungu Myanmar Ndebele (Zimbabwe) Nepali Norwegian Nzema Pangasinan Persian Polish Portuguese Portuguese (Portugal) Romanian Russian Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Swahili Swedish Tagalog Tatar Telugu Thai Turkish Twi Ukrainian Urhobo Uzbek Vietnamese Yoruba Zulu\nMuzeezo wakuzwa aŋanda akutalika kulikkalila ulakkomanisya pele alimwi ulayoosya. Ino inga mwazyiba buti kuti mulilibambilide kulikkalila?\nAmulange-lange twaambo ncomuyanda kulikkalila\nAmulange-lange mali aayandika\nMulakonzya kuba atwaambo tunji ncomuyanda kulikkalila, pele andiza twaambo tumbi tatuli kabotu. Mucikozyanyo, mwaalumi umwi uucili mwana wazina lyakuti Mario wakaamba kuti: “Ndakali kuyanda kulonga akaambo kakuti tiindakali kuyanda kubeleka milimo yaaŋanda.”\nBwini mbwakuti, andiza tamukabi alwaanguluko lunji ikuti mwalonga. Musimbi uujisi myaka iili 18 wazina lyakuti Onya wakaamba kuti: “Ikuti watalika kulikkalila, weelede kulanganya busena mpokkala, kuliyandawida cakulya, kulibbadelela zyoonse ziyandika kakunyina kulangila bazyali kuti bakugwasye!”\nMasimpe ngakuti: Kutegwa muzyibe naa mulilibambilide kulikkalila, mweelede kuzyiba kaambo ncomuyandila kuzwa.\nJesu wakaamba kuti: “Nguni akati kanu uuyanda kuyaka ngazi uutasaanguni kukkala ansi akubona mali aayandika, kutegwa azyibe naa ulijisi mali aakkwana kuyasya alimwi akumanizya ngazi eeyo?” (Luka 14:28) Mbuti mbomukonzya ‘kwaabona mali aayandika’ kamutanalonga? Amulilingule mubone mbomucita mumbazu eezyi zitobela.\nSENA MULACIKONZYA KWAABELESYA KABOTU MALI?\nBbaibbele lyaamba kuti: ‘Mali alakwabilila.’—Mukambausi 7:12.\nSena mulakatazyigwa kuyobola mali?\nSena mubelesya mali manji kapati?\nSena mulaazikwelete zinji?\nIkuti naa mwaingula kuti inzya kumubuzyo nouba omwe buyo, nkokuti tamukacikonzyi kulikkalila, muyoojana buyo mapenzi!\n“Mwanookwesu musankwa wakalonga naakakkwanya myaka iili 19. Mumwaka buyo omwe, mali oonse ngaakayobwede akamana, bakamunyanga mootokala, tanaakacili kukonzya kubbadelela zikwelete zyakwe alimwi wakali kukombelezya buya kujoka aŋanda.”—Danielle.\nNcomukonzya kucita lino: Amubabuzye bazyali banu naa mumwezi babelesya mali nzi. Ino nzintu nzi nzyobabbadelela? Mali nzi ngobayobola?\nMasimpe ngakuti: Kuzyiba kwaabelesya kabotu mali lino kulakonzya kumugwasya kulibambila kuyooswaangana amapenzi aamali mwaakulikkalila.\nSENA MWAAMBILWA BUYA ZYAKUCITA LYOONSE?\nBbaibbele lyaamba kuti: “Umwi aumwi weelede kunyamuna mukuli wakwe uumugeme.”—Bagalatiya 6:5.\nSena mulasumpya kucita zintu?\nSena bazyali banu beelede kumuyeezya buya kucita milimo yaaŋanda?\nSena mulamuka kusika aŋanda?\nIkuti naa mwaingula kuti inzya kumubuzyo nouba omwe buyo, nkokuti ciyoomukatazya kulicitila zintu mwaakulikkalila.\n“Ciindi nooli olikke, kuli zintu nzyotakkomanini kucita, pele weelede buyo kuzijanina ciindi. Kunyina uuyakukwaambila kuti uzicite zintu eezyo, aboobo weelede kulicitila zintu akuba amulongo mubotu.”—Jessica.\nNcomukonzya kucita lino: Kwamwezi oonse, amusole kubeleka milimo minji njomukonzya yaaŋanda. Mucikozyanyo, amusalazye ŋanda, amuliwasyile zisani, amuule ziyandika, amujike cakulya cakumangolezya abuzuba, mpoonya amusanzye mbale mwamana kulya. Eeci ciyoomugwasya kuzyiba nzyomuyakujana mwaakulikkalila.\nMasimpe ngakuti: Kulicitila zintu kakunyina kwaambilwa buya cilayandika kutegwa mukacikonzye kulikkalila.\nKuzwa aŋanda kamutalibambilide cili mbuli kusotoka mundeke kamutacizyi kubelesya parashuti\nBbaibbele lyaamba kuti: “Mweelede kuzigusya zyoonse eezyi kulindinywe: bukali, kunyema, bubi, majwi aakusampaula.”—Bakolose 3:8.\nSena mulamvwana abantu boonse?\nSena muyanda kuti lyoonse bantu kabatobela nzyomuyanda?\nIkuti naa mwaingula kuti inzya kumubuzyo nouba omwe buyo, nkokuti ciyoomukatazya kukkala amuntu umwi, mane buya andiza angomuyakukwatana limwi.\n“Kukkala abantu bamwi kwakapa kuti ndibone mondilezya. Ndakaiya kuti kuba akabuko ciindi nondikatede takubakkomanisyi bamwi. Aboobo kuti ndakatala, ndeelede kuzyiba cakucita muciindi cakusyupa bamwi.”—Helena.\nNcomukonzya kucita lino: Kamutalikila limwi kumvwana abazyali banu alimwi abanabokwanu. Kayi, mbomubeendelezya lino bantu mbomukkala limwi citondezya mbomunikubeendelezya bantu mbomuyakukkala limwi.\nMasimpe ngakuti: Kulikkalila kuyandika kulibambila, nkaambo mikuli inooliko lyoonse. Mulakonzya kubandika abantu ibazwidilila kukkala balikke. Amubabuzye naa kuli cintu ncobakaimpya ncobayeeya kuti nobakalizyi nobakacita zintu munzila iimpene. Eeci cilayandika kwaambisya kuti kuli kusala kupati nkomuyanda kucita!\n“Bakubusi banji bayeeya kuti tacikatazyi kulibbadelela zintu ziyandika. Cilakatazya kujana busena bwakukkala mbokonzya kulibbadelela! Akaambo kakutazyiba twaambo ootu, ibanji balaalilwa kulikkalila mpoonya balajokela kuli bazyali.”—Dapo.\n“Kukkala abazyali kulakonzya kumugwasya mukubusi kuti akomene mumizeezo. Bamwi balakonzya kutalika kubeleka milimo minji yaaŋanda, naa kubbadelela zintu naa kujikila mukwasyi. Milimo eeyi misyoonto-syoonto ilakonzya kumugwasya kuti mulibambile kuyoolikkalila kumbele.”—Ashley.\nNomweelede Kujokela Kuŋanda


Ngazi Yamulindizi | No. 4 2017\nAMUBALE MU Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zulu\nKu Praslin, Seychelles, kwalo mupati wabasikalumamba Gordon nkwaakajana muunda ngwaakaamba kuti muunda wa Edeni mu 1881\nParadaiso! Mutubbuku tubotu itwabasilweendo tukulwaizya kuunka kubusena bumwi buli kulamfwu ibwaambwa kuti “paradaiso” kutegwa tukalyookezye alimwi akuluba mapenzi eesu oonse. Pele mbuli mbotuzyi toonse, inga twapiluka kuŋanda tulaajana alimwi mapenzi mbubwenya mbuli mbotwakaasiide.\nNokuba boobo, makani aajatikizya paradaiso alakwelelezya kapati. Eeci citupa kulibuzya kuti: ‘Sena “paradaiso” ncintu cibotu cakuyeeyela buyo? Ikuti kacili boobo, nkaambo nzi cilakwelelezya? Alimwi sena inga caakucitika ncobeni?’\nKwamyaanda yamyaka minji, bantu bali kukwelelezyegwa amuzeezo uujatikizya paradaiso. Kubantu banji, luyandisisyo lwakatalika kwiinda mukumvwa “muunda wa Edeni” uuli kujwe iwaambidwe mu Bbaibbele. Ino ncinzi cakapa kuti muunda ooyu kaukwelelezya kapati? Cibalo citwaambila kuti: “Jehova Leza wakameneka zisamu zyamisyobo-misyobo anyika izyakali kukkomanisya kulanga alimwi izyakali zibotu kulya.” Muunda ooyu wakali kukkomanisya alimwi bwakali busena bubotu. Cikondelezya kapati ncakuti, kwakali “acisamu cabuumi akati kamuunda.”—Matalikilo 2:8, 9.\nKuyungizya waawo, cibalo ca Matalikilo cilaamba milonga yone iyakali kukunka maanzi kuzwa mumuunda ooyu. Milonga yobilo akati kamilonga eeyo ilizyibidwe asunu—Tigrisi (naa, Hidekeli) alimwi a Firate. (Matalikilo 2:10-14; bupanduluzi buyungizyidwe) Milonga eeyi yobilo ilakunka maanzi kuya kunkomwe ya Persia kwiinda mu Iraq, kaindi ibusena bwakali cibeela ca Persia yansiku.\nTacigambyi kuti paradaiso yaanyika iliswaangene kapati azilengwa zyabana Persia. Kkaapeti yabana Persia yamumwaanda wamyaka wa 16, ku Philadelphia Museum of Art, mu Pennsylvania, U.S.A., itondezya muunda uuyakilidwe uujisi masamu alimwi amaluba-luba aasumidwe alinjiyo. Bbala lyaci Persian ilyaamba “muunda uuyakilidwe” alimwi lyaamba “paradaiso,” alimwi zintu izili akkaapeti zitondezya bupanduluzi bwamu Bbaibbele bwakubota kwamuunda wa Edeni.\nAlimwi buya makani aajatikizya paradaiso alabandikwa-bandikwa mumyaambo minji alimwi amuzisi zinji. Ciindi mukwasyi wabantu nowakamwaika mumasena aaindene-indene munyika, bakaunka kabaazyi makani aabwini mboyakabede paradaiso alo mukuya kwaciindi aakanyonganizyigwa anzyobakatalika kusyoma bantu alimwi atwaano. Naaba mazuba aano, bantu balasolekesya kupandulula masena mabotu kapati mbuli paradaiso.\nBasikuvwuntauzya masena bakaamba kuti bakaazyiba mpoyakabede paradaiso yakasweeka. Mucikozyanyo, Charles Gordon, mupati wabasikalumamba waku Britain, ciindi naakaswaya nsumbu ya Seychelles mu 1881, wakakkomana kapati kubona bubotu bwa Vallée de Mai—lino butegwa World Heritage site—bwalo mbwaakaamba kuti muunda wa Edeni. Mu 1492, sikuvwuntauzya masena waku Italy wazina lya Christopher Columbus, wakali kuyeeya kuti wakali afwaafwi kujana busena aakali muunda wa Edeni ciindi naakasika ansumbu iitegwa Hispaniola, lino iitwa kuti Dominican Republic a Haiti.\nBbuku lyamazuba aano ilyaamba makani aakaindi litegwa Mapping Paradise, lilijisi twaambo twaamba zyamamaapu aakaindi aainda ku 190, manji aatondezya Adamu a Eva kabali mu Edeni. Akati kamamaapu aaya, kuli maapu yamumwaanda wamyaka wa 13 yamalembe a Beatus of Liébana. Mpoili atala kuli kabeela kasyoonto kajisi paradaiso akati. Kumane kuli milonga yone iikunka maanzi iilembedwe kuti “Tigrisi,” “Firate,” “Indus,” alimwi a “Jordano,” umwi aumwi uli kukkona lyakabeela aako, alimwi kulangilwa kuti eeci ciiminina kumwaika kwa Bunakristo kumakkona one aanyika. Zintu zili boobu zitondezya kuti nokuba kuti busena aakali Paradaiso yakusaanguna tiibwakazyibidwe, pele tacidoonekwi kuti makani aajatikizya njiyo acikwelelezya kapati mbubwenya mbuli kaindi.\nJohn Milton, sikweema waku England iwakazyalwa myaka iinda ku 400 yainda, ulizyibidwe akaambo kabbuku lyakwe lyakweema litegwa Paradise Lost, lyalo iliyeeme acibalo cabbuku lya Matalikilo icaamba cibi ca Adamu alimwi akutandwa mumuunda wa Edeni. Mulindilyo wakaamba cisyomezyo cakuti bantu bayoopona alimwi buumi butamani anyika, akwaamba kuti: “Aciindi eeco nyika iyooba paradaiso.” Kumane Milton wakalemba bbuku limbi ilyakali kwaamba makani ngaonya lyakuti Paradise Regained.\nKULEKA KUBIKKILA MAANO KUCINTU CEELEDE\nCilisalede kuti makani aamba zyaparadaiso yaanyika iyakasweeka, makani ngobali kukkomanina kapati bantu kuzwa kaindi. Aboobo ino nkaambo nzi ncobataabikkili maano mazuba aano? Kweelana abbuku litegwa Mapping Paradise, kaambo nkakuti “basyaazibwene mumakani aabukombi . . . bacileka kubikkila maano acaali kujatikizya mpoyakabede paradaiso.”\nBunji bwabantu baunka kuzikombelo bayiisyigwa kuti bayakuunka kujulu, kutali kupona muparadaiso yaanyika. Pele mulugwalo lwa Intembauzyo 37:29 Bbaibbele lyaamba kuti: “Balulami bayookona nyika, alimwi bayookkala alinjiyo lyoonse mane kukabe kutamani.” Mbwaanga mazuba aano nyika taili paradaiso, ino mbulangizi nzi mbotujisi bwakuti cisyomezyo eeci ciyoozuzikizyigwa? *\nPARADAISO MUNYIKA IYOOCITIKA NCOBENI\nJehova Leza, iwakapangide Paradaiso yakusaanguna, wasyomezya kwiipilusya paradaiso iyakasweeka. Munzila nzi? Amuyeeye kuti Jesu wakatuyiisya kuti katupaila kuti: “Abuboole Bwami bwako. Akucitwe kuyanda kwako ansi aano mbubonya mbuli kujulu.” (Matayo 6:10) Bwami oobu nimfwulumende yanyika yoonse yeendelezyegwa a Jesu Kristo yalo iyoonjila mubusena bwamfwulumende zyoonse zyabantu. (Daniele 2:44) Mubweendelezi bwa Bwami oobu, kuyanda kwa Leza kujatikizya paradaiso anyika ‘kuyoocitwa.’\nKaindi, musinsimi Isaya wakasololelwa amuuya kupandulula bukkale mbobunoobede mu Paradaiso yakasyomezyegwa, mwalo mutanoolikwe mapenzi oonse aakatazya bantu mazuba aano. (Isaya 11:6-9; 35:5-7; 65:21-23) Tumukulwaizya kuti mujane maminiti masyoonto buyo akubala magwalo aaya mu Bbaibbele lyanu. Kucita boobu kulamugwasya kubona zintu Leza nzyabambilide bantu bamvwida. Bantu aabo bamvwida bayookkomana abuumi bwamu paradaiso alimwi akukkomaninwa a Leza, izintu eezyo Adamu nzyaakasweekelwa.—Ciyubunuzyo 21:3.\nIno nkaambo nzi ncotukonzya kuba masimpe kuti bulangizi bwa Paradaiso anyika tacili cintu cakuyeeyela buyo pele ciyoocitika ncobeni? Nkaambo Bbaibbele litwaambila kuti: “Majulu nga Jehova, pele nyika wakaipa bana babantu.” Bulangizi bwa Paradaiso anyika mbulangizi “Leza uutakonzyi kubeja, mbwaakasyomezya kaindi.” (Intembauzyo 115:16; Tito 1:2) Eelo kaka tabuliboteli bulangizi mbolipa Bbaibbele—kupona mu Paradaiso kukabe kutamani!\n^ munc. 15 Alimwi cilakkomanisya kubona kuti mu Koran, kapango 105 mucaandaano 21 ca sura, Al-Anbiya’ [Basinsimi], yaamba kuti: “Balulami akati kababelesi Bangu bayookona nyika.”\nMAKANI AAYEEME AMUTWE UULI ACIVWUMBYO Sena Muntu Afwa Ulakonzya Kuzumanana Kupona Alimwi?\nMAKANI AAYEEME AMUTWE UULI ACIVWUMBYO Ncolyaamba Bbaibbele Kujatikizya Buumi Alufwu\nIkuti Muyandwa Wanu Waciswa Bulwazi Butasilikiki\nElias Hutter Alimwi ama Bbaibbele Aakwe Aalibedelede aa Chihebrayo\nCisyomezyo Cibotu Kapati Kuzwa Kukabala Kasyoonto ka Chihebrayo\nNcinzi Bbaibbele Ncolyaamba?\nNcinzi Cipa Kuti Bantu Kabafwa?\nMabala Amusale naa muyanda kukkopa zyakamwaigwa izyakalekkoodwa NGAZI YAMULINDIZI No. 4 2017 | Ino Ncinzi Bbaibbele Ncolyaamba Kujatikizya Buumi Alufwu?\nNo. 4 2017 | Ino Ncinzi Bbaibbele Ncolyaamba Kujatikizya Buumi Alufwu?\nNGAZI YAMULINDIZI No. 4 2017 | Ino Ncinzi Bbaibbele Ncolyaamba Kujatikizya Buumi Alufwu?\nCisyomezyo Canyika Yaparadaiso Cakacinca Buumi Bwangu!


Ino Bazyali Inga Babayiisya Buti Banu Babo Makani Aajatikizya Koonana? | Mibuzyo Yamu Bbaibbele\nAMUBALE MU Afrikaans Albanian American Sign Language Amharic Arabic Armenian Assamese Azerbaijani Azerbaijani (Cyrillic) Bislama Brazilian Sign Language Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Croatian Czech Danish Dutch English Estonian Ewe Faroese Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kachin Kikuyu Kinyarwanda Kirghiz Kiribati Korean Korean Sign Language Kyangonde Lingala Lithuanian Luganda Malagasy Malay Malayalam Maltese Mongolian Moore Myanmar Ndau Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Quichua (Imbabura) Rarotongan Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tatar Telugu Tetun Dili Thai Tigrinya Tsonga Turkish Ukrainian Vietnamese Xhosa Yoruba Zulu\nIno Bazyali Inga Babayiisya Buti Banu Babo Makani Aajatikizya Koonana?\nIno mbaani beelede kuyiisya bana makani aajatikizya koonana? Ibbaibbele lyaamba kuti bazyali mbabajisi mukuli ooyu, alimwi bazyali banji bajana kuti ilabagwasya mizeezo iitobela:\nMutanoofwi nsoni. Ibbaibbele taliindi mumbali kwaamba makani aajatikizya koonana alimwi azinswe, alimwi Leza wakaambila cisi cabana Israyeli kuti “bana” beelede kuyiisyigwa makani aaya. (Deuteronomo 31:12; Levitiko 15:2, 16-19) Mulakonzya kubelesya majwi aabulemu aatapi muzeezo wakuti koonana naa zinswe zyintu zyuusisya nsoni.\nAmuzumanane kubayiisya. Muciindi cakuba amubandi omwe buyo mulamfwu uujatikizya makani aakoonana ciindi mwanaanu nayanda kukubuka, mweelede kumwaambila asyoonto-syoonto twaambo twakonzya kumvwa.—1 Bakolinto 13:11.\nAmubayiisye zyeelelo zyakulilemeka. Kucikolo, bana balakonzya kuyiisyigwa twaambo tumwi tujatikizya makani aakoonana. Nokuba boobo, Bbaibbele likulwaizya bazyali kuyiisya bana babo kutali buyo makani aajatikizya mboupangidwe mubili wabo, pele alimwi ambobeelede kwaabona munzila iiluzi makani aajatikizya koonana.—Tusimpi 5:1-23.\nAmumuswiilile mwanaanu. Mutanoonyemi naa kufwambaana kumuyeeyela bumbi mwanaanu ikuti naa wabuzya mubuzyo uujatikizya koonana. Muciindi caboobo, mweelede “kufwambaana kuswiilila, kumuka kwaambaula.”—Jakobo 1:19.\nMbomukonzya kukwabilila mwanaanu kubantu bajata bana\nAmumuyiisye mwanaanu kukaka ikuti naa muntu kayanda kumujata\nAmuliyiisye nobeni. Amuzyibe mbobacita basikujata bana.—Tusimpi 18:15; amubone cibalo 32 mubbuku lyakuti Questions Young People Ask—Answers That Work, Volume 1.\nAmuzyibe zicitika mubuumi bwamwanaanu. Mutapi buyo muntu uumbi kuti kamulanganya kakunyina kumuzyiba muntu ooyo naa ulasyomeka, alimwi ‘mutanoomulekelezyi buyo’ mwanaanu.—Tusimpi 29:15.\nAmumuyiisye kuba abupampu mumakani aakumvwida. Bana beelede kumvwida bazyali babo. (Bakolose 3:20) Pele, ikuti mwamuyiisya mwanaanu kuti lyoonse weelede kumvwida muntu mupati uuli woonse, mulakonzya kumubikka muntenda. Bazyali Banakristo balakonzya kwaambila mwanaabo kuti, “Ikuti muntu umwi wakwaambila kucita cintu cimwi Leza ncaamba kuti taciluzi, toelede kucicita.”—Milimo 5:29.\nAmucite zitondezyo zitondezya nzila zyuuba-uba zyakulikwabilila. Amumugwasye mwanaanu kuzyiba ncakonzya kucita ikuti umwi muntu wasola kumujata ciindi nomutako. Kucita zitondezyo zifwaafwi kulakonzya kupa mwanaanu kwaamba cakusinizya kuti: “Ndileke! Ndilakwaamba!” alimwi akuccija cakufwambaana. Inga mwayandika kunoomuyiisya mwanaanu cakwiinduluka-induluka, kutegwa atalubi.—Deuteronomo 6:7.\nKugwasya Mwanaanu Kuzunda Ciimo Cakukubuka


Nkaambo nzi bantu aaba nibaboteledwe? Bali kuli umwi wamiswaangano yesu mipati. Mbuli babelesi baLeza baciindi, bakalayililwa kuti kababungana tutatu mumunyaka. Toonse tulangilila kubungana katuli nkamu mpati. (Deuteronomo 16:16) Munyaka amunyaka, tulaa miswaangano iitatu, iibili miswaangano yabbazu yabuzuba bumwi, alimwi amuswaangano wabbooma wamazuba aatatu. Tugwasigwa biyeni kumiswaangano eeyi?\nIsimya buzyalwama bwesu bwabunaKristu. Tulabotelwa andiswe kumukomba antoomwe muziindi zibotu mbuli maIsrayeli mbubakasekelela kulumbayizya Jehova “akati kambungano.” (Intembauzyo 26:12; 111:1) Miswaangano eeyi itupa ciindi cakuliswaanizya abamwi Bakamboni bazwa mumbungano zisiyene-siyene naa kuli zimwi nyika. Isikati tubotelwa kulya antoomwe kumiswaangano, eezi zipa kuti kube muuya waluyando. (Incito 2:42) Kumiswaangano eeyi tujana luyando lutuswaanizya ‘aciinga coonse cabakwesu cilimunyika yoonse.’—1 Petro 2:17.\nItugwasya kwiinkilila kunembo kumuuya. MaIsrayeli bakagwasigwa kwiinda “mukumvwisya majwi” aaMagwalo ngibakapandulidwa. (Nehemiya 8:8, 12) Andiswe tulatambula malayilile aamuBbaibbele ngitujana kumiswaangano mipati. Ipulogilamu imwi ayimwi iyeeme aamutwe uuzwa muMagwalo, kwiinda munkani zinoneezya, makani aakusiilana, alimwi azitondeezyo. Twiiya kucita kuyanda kwaLeza mubuumi bwesu. Tulasungwaazigwa nitumvwa izyakuluula zyabaabo ibakazwidilila akulisimya mubuyumu-yumu mbubakaswaana, aakaambo kakuba maKristu muziindi eezino zikataazya. Kumiswaangano yabbooma, zisobano zisaanwa kabazweete mbuli baciindi, zipa kuti izili muBbaibbele zibe zyacoonzyo kuli ndiswe akuti tuzisyome.Kumiswaangano yoonse, nga kwaba kubbabbatizigwa. kwabaabo bayanda kutondeezya kulipeda kwabo kuli Leza\nNkaambo nzi ziindi zyamiswaangano nizili ziindi zibotezya?\nKujana twagwasigwa biyeni mukunjila miswaangano mipati?\nIkuti kuyanda kuziba kabotu buzyalwama bwesu, tulakukumbila kuti uzoojanike kumuswaangano wesu mupati uutobela. Uukuyiisya Bbaibbele ulakonzya kukutondeezya pulogilamu iilembendwe makani atakaambuulwe. Yenga aakkalenda yako kuti ndiilili alimwi nkuukuli kuzoocitilwa miswaangano mipati iitobela, mpawo uzoojanike ikuti kukonzya.


Kulibambila Kukkala Antoomwe a Yahuwah Print\nKulibambila Kukkala Antoomwe a Yahuwah\nBulumbu bwiinda zyoonse buyoopegwa bakomi takuli kuleka kufwa. Pele, nkuyoobaa ciindi cibotu cakukkala munsimunsi lya mpabede Yahuwah mubulelo Bwakwe buzya anyika. Eelyo nobelesya lusyomo lwako kutambula lufutuko, kumwi kolibambila kuyookkala antoomwe a Yahuwah, eeco cini ncecibalilwa kuli nduwe kuti mbululami.\nCinyonyoono cilaandaanya muya wamuntu kuzwa ku Mulengi. Paulu wakapandulula kuti Yahuwah “Uulilelekedwe alimwi ngo Singuzuzyoonse alikke, Mwami wa Bami a Simalelo wa basimalelo, alikke nguutafwi, nguukkala mu mumuni uutasikwi munsimunsi, uutanabonwa nokuba uutaakonzyi kubonwa aamuntu; kuli nguwe akube bulemu anguzu ziteeli.” (1 Timoteo 6:15-16, KJV) Eelyo Mozesi, naakagambwa kubota ciwa cabulemu, wakakumbila kuti amubone Yahuwah busyu-abusyu, Yahuwah wakamupandulwida kuti, “Webo tokonzyi kundibona busyu Bwangu; nkaambo kunyina muntu uunga wandibona Ime, mpoonya kacipona.” (Kulonga 33:20, NKJV)\nMuntu uuli boobu, uusumpukide citaambiki cakuti takonzyi akupandululwa bululami Bwakwe, uukkala mukati ka mumuni uutasikwi munsimunsi, tali muntu ngwanga mubisyi wakawida mucibi weendelana anguwe. Yahushua taakafwida buyo babisyi balikke pe: buumi bwakwe, kali muntu uukkwene buntu, wakayubununa Taata mbwaakali kunga waba kuti naali muntu wanyama.\nYahushua naakatambula bamatumbu abana babo, wakayubununa Taata kalaa maanza aatambikide kutambula baabo kanjaanji baindwa kumbali akataa buleya.\nYahushua naakaamba kuti, “Ambeyo nsyekupi mulandu; koya utakaciti kabili cibi,” eeco citutondezya Taata kamwetamweta akutondezya mbwabwene ciimo ca muntu, kalibambide alimwi kayandisyide kumulekelela zibi.\nYahushua naakaponya baciswa akuumbulizya batyompedwe mumyoyo, wakatondezya Taata mbwakumbatila mukowa wabantu, akugwasyilila kufumbwa mpakonzya kugwasya.\nMuukuyubununa ciimo ca Taata ca luyando luteeli ooku kubambila moyo wabuntu kuti ukatambule bulumbu oobo bulindila basalali:\nAlimwi Ime ndakamvwa jwi pati kalizwa kujulu kalyaamba kuti, “Amulange, cikkalilo ca Yahuwah cili akataa bantu, alimwi Walo uyookkala ambabo, abalo bayooba bantu Bakwe. Yahuwah Lwakwe unooli akati kabo alimwi uyooba Leza wabo. Alimwi Yahuwah uyoosansamuna misyozyi yoonse kumeso aabo; takucikabi lufu, nokuba buumba, nokuba kulila. Takucikabi kucisa, nkaambo zintu zyakaindi zyakamana.” (Bala Ciyubunuzyo 21:3-4.)\nKutegwa muntu akakkale munsimunsi lya Singuzuzyoonse; akulanga mubusyu butaambiki kusalala akubaa luyando luteeli … oobu mbobulumbu bwa baluleme. Makani mabotu ngakuti Yahushua wakaamba kuti, ooko kubambila muya wamuntu kusandula mubisyi kuti abe mwanaa Yahuwah, akukonzya kulanga mubusyu bwa Taata busyu-busyu, eeco ncecipego ca lweengelelo lwa bulemu. Eeci cipego cilipedwe ku muntu woonse, kunyina makani naa unjombede mucibi cili buti, pele kuti watambula cipego eeci a lusyomo.\nKusanduka kwiinda mu kusyoma\nBaLoma 3:10 (KJV) balaamba cakutaleyaleya kuti: “Kunyina uululeme, pe naba omwe peepe.” Bululami nkweendelana aamulawo wabulemu. Yebo tokonzyi kulisandula omwini kuzwa ku muzangi uugagambide cibi kuya kumuntu uululeme. Ambeyo nsyekonzyi pe. Pele Yahuwah ulakonzya kucita eeco. Coonse ncoyelede kucita nkulekela lusyomo lwako kuti lusiminine mu cisyomyo eeco, mpoonya cilazuzikwa mpeenya aawo!\nPaulu, wakatola mulumbe mubotu ku masi, akubapandulwida kusanduka kwaaboolela bantu bakasyoma mumunzi wa Loma.\nAtegwa ninzi caambwa mu Mangwalo? “Abulahamu wakasyoma Yahuwah, aboobo eeco cakabalilwa kuti mbululami kuli nguwe.” Lino kuli yooyo uubeleka, mali aakuvwola taabalwi kuti ndweengelelo pele ncikwelete.\nPele kuli yooyo uutabeleki pele kasyoma muli Nguwe uululamika batazyi leza, lusyomo lwakwe lubalwa kuti mbululami, mbweenya mbuli Davida awalo mbwapandulula kulelekwa kwa muntu ooyo Yahuwah ngwapa bululami kutali nkaambo kamilimo njaacita: “Balelekwa aabo balekelelwa micito yabo yakusotoka mulawo, alimwi balaa zibi zyabo zyavwumbilwa; walelekwa ooyo muntu Yahuwah ngwatakapi mulandu wacibi.” (Langa BaLoma 4:3-8.)\nMumajwi amwi ooku nkwaamba kuti, eelyo webo notambika janza lyako mulusyomo kuti utambule lufutuko, oolo lusyomo lwako lwini ndolubalilwa kuli nduwe kuti mbululami!\nAcikkalilile mucamba eeci kwakaindi kasyoonto: mucito wini wakutambula lufutuko kwiinda mukusyoma ncecibalilwa kuli nduwe kuti mbululami.\nYebo kunyina ncoyelede kucita kutegwa waabilwe bululami oobo. Mubwini, kunyina yebo nconga wacita kutegwa upegwe bululami oobo. Coonse ncoyelede kucita nkuzumina a lusyomo. Mpoonya oolo lusyomo lwini ndobelesya kutambula cipego eeco alwalo ncipego cakwaabilwa buya!\n“Ime ndaamba kuti, kwiinda mu lweengelelo ndweekapegwa, kuli omwe-omwe akati kenu, atalipeekezyi kuti ulisumpukide kwiinda mbwayelede kuyeeyela, pele abaa mizeezo iikkalikide, mbweenya mbuli Yahuwah mbwapede muntu omwe-omwe cisela ca lusyomo.” (Langa mu Baloma 12:3.)\nKulengululwa mucinkonzya ca Yahuwah\nMpeenya buyo mboobelesya lusyomo oolo ndopedwe akutambula cipego cokwa Yahuwah ca bululami bwa Yahushua, Yahuwah ulakulengulula mucinkonzya Cakwe mwini. Alimwi, eeci tacili cintu nconga walicitila omwini pe. Ooyu mulimo Wakwe Yahuwah alikke kumugama.\nMpoonya njoosansaila meenda ali ndinywe, nkabela muyoosalazyigwa; Ime njoomusalazya kuzwa kubusofwaazi bwenu boonse amituni yenu yoonse. Ime njoomupa moyo mupya akubikka muya mupya mukati muli ndinywe; Ime njoogwisya moyo muyumu aanga ndibbwe kuzwa muli ndinywe akumupa moyo wabuntu. Ime njoobikka Muya Wangu mukati muli ndinywe akumweenzya mu milazyo Yangu, nkabela nywebo muyoobamba mbeta Zyangu akuzicita. Mpoonya inywe muyookkala munyika eeyo njindaapa bamauso; muyooba bantu Bangu, Ambeyo ndiyooba Leza wenu. Ime njoomuvwuna kuzwa kubusofwaazi bwenu boonse. (Ezekiya 36:25-29, NKJV)\nYahuwah wakakubambila kale zyoonse nzyoyanda kutegwa ukafutulwe.\nCili kuli nduwe kuti usale\nKumamanino, cili mumaanza aamuntu kuti asale, aboobo kunyina muntu uumbi uunga wakusalila pe. Ikuti yebo wasala, inga yebo waakukkala ncobeni munsimunsi lya Yahuwah uupa kukkomana koonse, lyoonse kukabe kutamani. Alimwi, kutali mbuli Mozesi Munkanda, yebo ulaaciindi cibotu cakulangana busyu-abusyu a Taata.\n“Nkaambo lino tubwene buyo mbuli mucimbonimboni; pele eelyo tuyoobonana busyu abusyu; lino ndizyi buyo aasyoonto; pele eelyo ndiyoomuzyiba mbuli mbwezyibidwe.” (1 Bakolinto 13:12, KJV)\nCili kuli nduwe: kosala kutambula cipego Yahuwah ncakwaabila. Taata ulindila nduwe akulangila kutapanduluki kuti akwaabile bululami bwa Messiah. Eelyo notambula cipego eeci, Walo kukkomana kwakwe takweeli. Walo uyookkomana kapati cakuti, kukkomana Kwakwe kuyoomvwika mulwiimbo lwakuti:\nYahuwah wakagwisya kubetekwa kwenu,\nWalo wakatanda sinkondonyoko.\nMwami wa Isilayeli, Yahuwah, ulaakati kenu;\nKucinyina ntenda iiyoomusikila kabili.\nYahuwah Elohimu wenu ulaakati kenu,\nUyoookkomanina ndinywe alukondo,\nWalo uyoomuyanda aluyando Lwakwe mukaziziizi,Walo uyookkomanina ndinywe akwiimba.” (Bala Zephaniya 3:15 a17.)\nKotambula cipego eeci nkabela uyakwiimikila kunembo lya Yahuwah kolondokede kwiinda muli Yahushua. Yahuwah uyookkomaama akumwiimbilila.


Ino Bbaibbele Lyaamba Nzi Kujatikizya Kunyema?\nAMUBALE MU Afrikaans Albanian American Sign Language Amharic Arabic Armenian Azerbaijani Bislama Brazilian Sign Language Cambodian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Danish Dutch Efik English Estonian Faroese Fijian Finnish Fon French Georgian German Greek Gun Hebrew Hiligaynon Hungarian Iban Iloko Indonesian Italian Japanese Kikaonde Kinyarwanda Kirghiz Kiribati Kirundi Korean Kwanyama Lingala Lithuanian Luganda Malagasy Malay Malayalam Mambwe-Lungu Moore Myanmar Ndebele (Zimbabwe) Nepali Norwegian Nzema Ossetian Pennsylvania German Persian Polish Portuguese Romanian Sango Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tigrinya Tsonga Turkish Twi Ukrainian Urhobo Uruund Uzbek Valencian Venda Vietnamese Welsh Yoruba\nBbaibbele lyaamba kuti kunyema cakutalijata nkubi, kuli sikunyema alimwi akuli baabo mbali limwi. (Tusimpi 29:22) Nokuba kuti zimwi ziindi kunyema takulubide, Bbaibbele lyaamba kuti aabo bazumanana “kunyema” tabakafwutuki pe. (Bagalatiya 5:19-21) Bbaibbele lijisi njiisyo zikonzya kugwasya muntu kukweendelezya kunyema.\nSena kunyema kulilubide lyoonse?\nIno ndilili kunyema nokulubide?\nIno mbuti mbomweelede kukweendelezya kunyema?\nTupango twamu Bbaibbele tujatikizya kunyema\nPeepe. Kunyema zimwi ziindi takulubide. Mucikozyanyo, mwaalumi uusyomeka Nehemiya ‘wakanyema kapati’ naakamvwa kuti bakombinyina bakali kupenzyegwa.—Nehemiya 5:6.\nZimwi ziindi Leza ulanyema. Mucikozyanyo, kaindi bantu bakwe nobakatyola cizuminano cakukomba nguwe alikke akutalika kukomba baleza bakubeja, ‘bukali bwa Jehova bwakababukila.’ (Babetesi 2:13, 14) Nokuba boobo, kunyema tabuli mbobube bupati bwa Jehova Leza. Lyoonse ulijisi twaambo tumupa kunyema alimwi ulakweendelezya kunyema kwakwe.—Kulonga 34:6; Isaya 48:9.\nKunyema kulalubila ikuti tiitwalijata naa kuti kakunyina kaambo kapati katupa kunyema, kanji-kanji eeci icicitwa abantu batalondokede. Mucikozyanyo:\nKaini “wakanyema kapati” ciindi Leza naakakaka cipego cakwe. Kaini wakanyema kapati mane wakasika mpajaya munyina.—Matalikilo 4:3-8.\nMusinsimi Jona “wakanyema kapati” ciindi Leza naakabafwida luse bana Nineve. Leza wakamululamika Jona akumwaambila kuti ‘tiicakali kabotu kunyema boobo’ akuti wakeelede kubafwida luzyalo basizibi abaya ibakeempwa.—Jona 3:10–4:1, 4, 11. *\nZikozyanyo eezyi zitondezya kuti kubantu batalondokede, “bukali bwamuntu tabuleti bululami bwa Leza.”—Jakobo 1:20.\nAmuzyibe ntenda iiliko mukunyema cakutalijata. Bamwi inga bayeeya kuti kunyema ncitondezyo cakuba anguzu. Pele masimpe ngakuti, muntu uutalijati caboola kukunyema ujisi penzi pati. “Mbuli munzi wapwaigwa, uutajisi bwaanda, mbwabede muntu uutakonzyi kulijata kuti wanyema.” (Tusimpi 25:28; 29:11) Kulubazu lumwi, kuti katucikonzya kukweendelezya kunyema, tutondezya kuti tuli basinguzu ncobeni akuti tuli basongo. (Tusimpi 14:29) Bbaibbele lyaamba kuti: “Muntu uumuka kunyema uli kabotu kwiinda muntu singuzu.”—Tusimpi 16:32.\nAmuleke kunyema nomutanacita cintu cikonzya kumupa kuusa. Intembauzyo 37:8 yaamba kuti “Koleka kunyema abukali; utacimwi akutalika kucita cibi.” Amubone kuti ciindi notwanyema, tulakonzya kusala, nkokuti kusala kuti tuleke kunyema ‘katutanacita cibi.’ Lugwalo lwa Baefeso 4:26 lwaamba kuti, “amunyeme, pele mutabisyi pe.”\nKuti kacikonzyeka, amuzwe abusena mbomwalimvwida buyo kuti mwatalika kunyema. Bbaibbele lyaamba kuti: “Kutalisya nkondo kuli mbuli kujalwida maanzi manji; kubwesyanya kakutanatalika, kozwa buyo aawo.” (Tusimpi 17:14) Nokuba kuti cilayandika kapati kubamba twaambo cakufwambaana, nywebo alimwi ayooyo ngomwalubizyanya mweelede kukkazika moyo kamutanaabandika makani aayo.\nAmutuzyibe twaambo twamasimpe. Lugwalo lwa Tusimpi 19:11 lwaamba kuti: “Bupampu bwamuntu bulamulesya kufwambaana kunyema.” Ncabusongo kusaanguna kuzyiba twaambo toonse twamasimpe kamutanabweza ntaamu. Ciindi notuswiilila cakubikkila maano kujatikizya kaambo kamwi, tatukanyemi.—Jakobo 1:19.\nAmupailile luumuno lwamumizeezo. Mupailo ulakonzya kumugwasya kuba ‘aluumuno lwa Leza oolo lwiinda maano oonse.’ (Bafilipi 4:7) Mupailo ninzila imwi motutambula muuya uusalala wa Leza, walo uukonzya kuzyala micelo mbuli luumuno, kukkazika moyo alimwi akulilesya mulindiswe.—Luka 11:13; Bagalatiya 5:22, 23.\nAmusale kabotu balongwe. Kanji-kanji tuba mbuli bantu mbotuyanzana limwi. (Tusimpi 13:20; 1 Bakorinto 15:33) Bbaibbele litucenjezya kuti: “Utanoomvwani amuntu mukali alimwi utanikweendi amuntu uunyema-nyema buyo.” Nkaambo nzi? “Kutegwa utaiyi nzila zyakwe akulinjizya mukakole.”—Tusimpi 22:24, 25.\nTusimpi 16:32: “Muntu uumuka kunyema uli kabotu kwiinda muntu singuzu.”\nCaambwa: Kulijata ciindi nomwanyema ncitondezyo cakuba anguzu.\nTusimpi 17:14: “Kutalisya nkondo kuli mbuli kujalwida maanzi manji; kubwesyanya kakutanatalika, kozwa buyo aawo.”\nCaambwa: Kuti muntu wanyema kapati, amuzwe aawo.\nTusimpi 19:11: “Bupampu bwamuntu bulamulesya kufwambaana kunyema.”\nCaambwa: Inga twakweeleba kunyema kwiinda mukulanga-langa twaambo toonse tujatikizyidwe mukaambo kamwi muciindi cakunyema katutanazyiba twaambo toonse twamasimpe.\nTusimpi 22:24, 25: “Utanoomvwani amuntu mukali alimwi utanikweendi amuntu uunyema-nyema buyo, kutegwa utaiyi nzila zyakwe akulinjizya mukakole.”\nCaambwa: Kuti katuyanzana abantu bajisi cilengwa cakunyema-nyema andiswe tulakonzya kuba mbuli mbabo.\nTusimpi 29:11: “Mufwubafwuba ulatondezya bukali boonse buli mumoyo wakwe.”\nCaambwa: Ncabusongo kuyeendelezya mizeezo yesu muciindi cakuti yalo kaitweendelezya.\nBagalatiya 5:22, 23: “Mucelo wamuuya ngooyu: luyando, lukkomano, luumuno, kukkazika moyo, luzyalo, bubotu, lusyomo, kubomba moyo, kulilesya.”\nCaambwa: Muuya uusalala, naa nguzu nzyabelesya Leza, ulakonzya kutupa kuba abube bukonzya kutugwasya kuzunda kunyema.\nBaefeso 4:26: “Amunyeme, pele mutabisyi pe.”\nCaambwa: Talili lyoonse notukonzya kukweeleba kunyema, pele tulakonzya kukweendelezya.\nJakobo 1:19: “Muntu woonse weelede kufwambaana kuswiilila, kumuka kwaambaula, kumuka kukalala.”\nCaambwa: Tulakonzya kucesya kunyema kwiinda mukuba baswiilizi babotu.\n^ munc. 14 Cikkomanisya ncakuti, Jona wakakuzumina kululamikwa aboobo wakacileka kunyema, mane buya Leza wakamubelesya kulemba bbuku limwi lyamu Bbaibbele liitwa azina lyakwe.\n“Bupampu Bwamuntu Bulamulesya Kufwambaana Kunyema”\nIcakacitika mubuumi bwa Davida, mwami wabana Israyeli, cilakonzya kumugwasya kweendelezya mbomulimvwa ciindi muntu umwi naamunyemya.\nMbomukonzya Kukweendelezya Kunyema Kwanu\nNdakali Mubi Moyo Alimwi Sinkondo


Kupa Luumbulizyo Kuli Baabo Ibatundululwa | Ngazi Yamulindizi Yakwiiya\nNgazi Yamulindizi—Yakwiiya | May 2019\nAMUBALE MU Acholi Afrikaans Aja Akha Albanian Amharic Amis Arabic Armenian Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Bulgarian Cambodian Catalan Cebuano Changana (Mozambique) Chavacano Chichewa Chin (Hakha) Chinese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinyanja Croatian Czech Damara Dangme Danish Digor Douala Drehu Dutch Edo Efik English Estonian Ewe Fijian Finnish Fon French Ga Georgian German Greek Greenlandic Guadeloupean Creole Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Italian Japanese Javanese Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kisonge Kongo Korean Krio Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Mbunda Mingrelian Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Okpe Oromo Ossetian Palauan Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tok Pisin Tongan Tshiluba Tshwa Tsonga Turkish Tuvaluan Ukrainian Umbundu Urdu Urhobo Uruund Uzbek Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zulu\nCIBALO CAKWIIYA 20\nKupa Luumbulizyo Kuli Baabo Ibatundululwa\n“Leza siluumbulizyo loonse, uutuumbulizya mumapenzi eesu oonse.”—2KOR. 1:3, 4.\nLWIIMBO 134 Bana Ncipego Kuzwa Kuli Leza\n1-2. (a) Nzikozyanyo nzi zitondezya kuti bantu balazyalwa abube bwakuyanda kuumbulizyigwa alimwi akuumbulizya bamwi? (b) Ino mbuti bana bamwi mbobalimvwa kutyompwa?\nBANTU boonse balazyalwa kabayanda kuumbulizyigwa alimwi balijisi bube bubotu bwakuyanda kuumbulizya bamwi. Mucikozyanyo, ikuti mwana musyoonto wawa akulicisa agondo naali kusobana, ulakonzya kubalikila kuli bausyi naa banyina, kumwi kalila. Bazyali tabakonzyi kupa kuti cilonda cipone, pele balakonzya kumuumbulizya mwana. Balakonzya kumubuzya capa kuti alicise, kumupukuta misozi, kumoongelezya alimwi ambweni akumubikka musamu naa kubikka bbandeji alincico. Kalitanalampa, mwana ulaleka kulila alimwi buya ulakonzya kujokela kukusobana. Mukuya kwaciindi, cilonda cilapona.\n2 Nokuba boobo, zimwi ziindi bana balatyompwa akaambo kakucitikilwa zintu zimwi zibi kapati. Bamwi balatundululwa mumakani aakoonana. Mwana ulakonzya kutundululwa ciindi comwe naa ziindi zinji kwamyaka minji. Kufwumbwa mbocikonzya kuba, kutundululwa kulabatyompya kapati alimwi kupenga mumizeezo ikuboola akaambo kakutundululwa kulazumanana. Zimwi ziindi, sikutundulula ulajatwa akusubulwa. Pele zimwi ziindi, kulakonzya kulibonya kuti sikutundulula kunyina naasubulwa. Nokuba kuti sikutundulula ulakonzya kusubulwa mpoonya-mpoonya, mwana iwatundululwa ulakonzya kuzumanana kupenga nociba ciindi naakomena.\n3. Kweelana alugwalo lwa 2 Bakorinto 1:3, 4, ino ncinzi ncayanda Jehova alimwi tulalanga-langa mibuzyo nzi?\n3 Ikuti naa Munakristo iwakatundululwa kacili mwana ucizumanana kupenga mumoyo noliba leelyo naakomena, ino ndugwasyo nzi ndwakonzya kupegwa? (Amubale 2 Bakorinto 1:3, 4.) Cilisalede kuti, nkuyanda kwa Jehova kuti mbelele zyakwe kazitambula luyando alimwi aluumbulizyo ndoziyandika. Aboobo atulange-lange mibuzyo yotatwe: (1) Nkaambo nzi aabo ibakatundululwa kubwana ncobayandika luumbulizyo? (2) Ino mbaani ibakonzya kupa luumbulizyo luyandika? (3) Mbuti mbotukonzya kubaumbulizya munzila iigwasya kapati?\nNKAAMBO NZI LUUMBULIZYO NCOLUYANDIKA?\n4-5. (a) Nkaambo nzi ncociyandika kuzyiba kuti bana baliindene abapati? (b) Mbuti kutundululwa mbokukonzya kulujatikizya lusyomo ndwajisi mwana kuli bamwi?\n4 Bapati bamwi ibakatundululwa kubwana baciyandika luumbulizyo nokuba kuti kwainda myaka minji. Nkaambo nzi? Kutegwa tumvwisye, tweelede kusaanguna kuzyiba kuti bana baliindene kapati abapati. Kanji-kanji mwana ulajatikizyigwa munzila ziindene abapati mbobakonzya kujatikizyigwa ciindi nobateendelezyegwi kabotu. Atulange-lange zikozyanyo zimwi.\n5 Bana bayandika kuba acilongwe ciyumu akubasyoma aabo ibabalela alimwi akubalanganya. Cilongwe cili boobo cipa bana kulimvwa kukwabililwa alimwi cibayiisya kubasyoma bamwi ibabayanda. (Int. 22:9) Pele cuusisya ncakuti, kutundululwa kanji-kanji kutalikila aŋanda alimwi banamukwasyi abalongwe ziindi zinji mbambabo ibatundulula bana. Ciindi mwana natundululwa amuntu umwi ngwasyoma, cipa kuti cimuyumine kubasyoma bamwi nomuba mumyaka iili kumbele.\n6. Nkaambo nzi kutundulula bana mumakani aakoonana ncoluli lunya alimwi ncocitali kabotu?\n6 Bana tabakonzyi kulikwabilila. Kutundululwa mumakani aakoonana ndunya alimwi tacili kabotu. Kusinikizya bana kucita micito yakoonana kabatanakomena, kulakonzya kuleta mapenzi mapati. Kutundululwa kulakonzya kubapa kukubona munzila iitali kabotu koonana, kulibona kubula mpindu, naa kumubona munzila iitali kabotu muntu uuli woonse uuyanda kuba mulongwe wabo.\n7. (a) Nkaambo nzi ncocili cuuba-uba kumuntu umwi kucenga akutundulula mwana alimwi mbuti sikutundulula mbwakonzya kucita oobo? (b) Nzintu nzi zikonzya kucitika akaambo kabubeji buli boobo?\n7 Bana inga tabanazyiba kabotu kulanga-langa twaambo, kusala zyakucita alimwi akweeleba ntenda. (1Kor. 13:11) Aboobo ncuuba-uba kapati kumuntu umwi kubacenga alimwi akubatundulula. Basikutundulula baambila bana zintu zyakubeja. Mucikozyanyo, baamba kuti mwana ooyo nguujisi mulandu, kuti makani aayo ayelede kuba maseseke, akuti kunyina uyooswiilila naa kubikkila maano ikuti akaambe cakacitika naa kuti koonana kwamuntu mupati alimwi amwana ninzila iili buyo kabotu yakutondezya luyando. Bubeji buli boobu bulakonzya kunyonganya mizeezo yamwana alimwi akumupa kwaalilwa kumvwisya kasimpe kujatikizya makani aaya kwamyaka minji. Mwana uuli boobo ulakonzya kukomena kayeeya kuti wakanyongana, wakasofwaala alimwi akuti takonzyi kuyandwa akuumbulizyigwa a Leza.\n8. Nkaambo nzi ncotujisi lusyomo lwakuti Jehova ulakonzya kubapa luumbulizyo aabo batyompedwe?\n8 Aboobo, tacigambyi kuti kutundululwa mumakani aakoonana kulakonzya kuleta mapenzi kwamyaka minji. Ooyu mulandu mupati! Kutundulula kuli boobu, ikucitika munyika yoonse kutondezya kuti tupona kumazuba aamamanino ciindi bantu banji ‘nobatajisi luyando lwakuzyalwa andulo’ alimwi iciindi ‘bantu babyaabi abasilweeno nobabija akubijila limwi.’ (2Tim. 3:1-5, 13) Nzila nzyabelesya Saatani nzibi ncobeni alimwi cilausisya ciindi bantu nobacita zintu munzila iikkomanisya Diabolosi. Nokuba boobo, Jehova ulijisi nguzu zinji kapati kwiinda Saatani naa bantu bakwe. Ulizibwene zintu nzyacita Saatani. Tulaalusyomo lwakuti Jehova ulikuzyi kupenga kwesu, alimwi ulakonzya kutupa luumbulizyo ndotuyandika. Tulilelekedwe kubelekela “Leza siluumbulizyo loonse, uutuumbulizya mumapenzi eesu oonse, ikutegwa tukonzye kuumbulizya bamwi ibali mumapenzi aali oonse aluumbulizyo ndotujana kuli Leza.” (2Kor. 1:3, 4) Pele ino mbaani Jehova mbabelesya kupa luumbulizyo?\nINO MBAANI IBAKONZYA KUPA LUUMBULIZYO?\n9. Kweelana amajwi aa Mwami Davida aajanika kulugwalo lwa Intembauzyo 27:10, ncinzi Jehova ncayoobacitila aabo ibakapenzyegwa abanamukwasyi?\n9 Aabo ibatakakwabililwa abazyali babo kukutundululwa naa aabo ibakatundululwa abanamukwasyi inga bayandika kapati kuumbulizyigwa. Sintembauzyo Davida wakalizyi kuti Jehova ngonguwe wiinda kupa luumbulizyo. (Amubale Intembauzyo 27:10.) Davida wakalisinizyide kuti Jehova uyooba Usyi wabaabo boonse ibakapenzyegwa abanamukwasyi. Mbuti Jehova mbwacita oobo? Ubelesya babelesi bakwe ibasyomeka. Bakwesu abacizyi mumbungano bali mbuli banamukwasyi. Mucikozyanyo, Jesu wakaamba kuti aabo ibakali kukomba Jehova antoomwe anguwe bakali banabokwabo, bacizyi bakwe alimwi abanyina.—Mt. 12:48-50.\n10. Mbuti mwaapostolo Paulo mbwaakaupandulula mulimo wakwe kali mwaalu?\n10 Atulange cikozyanyo cili boobu icitondezya mbungano ya Bunakristo mboili mbuli mukwasyi. Mwaapostolo Paulo wakali mwaalu uusyomeka alimwi uubeleka canguzu. Wakatondezya cikozyanyo cibotu alimwi buya wakasololelwa amuuya kwaambila bamwi kwiiya nguwe mbubonya walo mbwaakali kwiiya Kristo. (1Kor. 11:1) Lino amubone Paulo mbwaakaupandulula mulimo wakwe kali mwaalu: “Twakaba batete myoyo akati kanu, mbubonya mbuli mutumbu uunyonsya mbwabalanganya kabotu bana bakwe.” (1Tes. 2:7) Mbubwenya buyo amazuba aano, baalu basyomeka balakonzya kubelesya majwi aaluzyalo ciindi nobapa luumbulizyo lwamu Magwalo kuli baabo ibayandika lugwasyo.\nBacizyi Banakristo basimide kanji-kanji balapa luumbulizyo lugwasya (Amubone muncali 11) *\n11. Ncinzi citondezya kuti tabali baalu balikke ibakonzya kupa luumbulizyo?\n11 Sena mbaalu balikke ibakonzya kupa luumbulizyo kuli baabo ibakatundululwa? Peepe. Toonse tulijisi mukuli ‘wakuzumanana kuumbulizyanya.’ (1Tes. 4:18) Ikapati bacizyi Banakristo ibasimide balakonzya kubakulwaizya bacizyi ibayandika luumbulizyo. Cakweelela, Jehova Leza wakalikozyanisya kumutumbu iwuumbulizya mwanaakwe. (Is. 66:13) Bbaibbele lilijisi zikozyanyo zyabamakaintu ibakapa luumbulizyo kuli baabo ibakali mumapenzi. (Job. 42:11) Eelo kaka cilamukkomanisya Jehova kubona bamakaintu Banakristo mazuba aano kabaumbulizya bacizyinyina aabo ibalwana mapenzi aamumizeezo! Mubukkale bumwi, cabupampu baalu balakonzya kulomba mucizyi uusimide kumuuya ikuti naa inga wamugwasya mucizyi uupengede munzila eeyo. *\nMBUTI MBOTUKONZYA KUPA LUUMBULIZYO?\n12. Ncinzi ncotuteelede kucita?\n12 Ciindi notusola kugwasya mukwesu naa mucizyi, tatweelede kubuzya kujatikizya zintu nzyatayandi kwaambila bamwi. (1Tes. 4:11) Nokuba boobo, ino ncinzi ncotukonzya kucita kuli baabo ibayandika lugwasyo aluumbulizyo? Atulange-lange nzila zyosanwe zyamu Magwalo zijatikizya mbotukonzya kupa luumbulizyo.\n13. Kweelana alugwalo lwa 1 Bami 19:5-8, ncinzi mungelo wa Jehova ncaakamucitila Elija alimwi mbuti mbotukonzya kumwiiya mungelo?\n13 Amupe lugwasyo luyandika. Ciindi musinsimi Elija naakali kutija baabo ibakali kuyanda kumujaya, wakatyompwa kapati cakuti wakali kulombozya kufwa. Jehova wakatuma mungelo singuzu kutegwa amuswaye mwaalumi ooyo iwakatyompedwe. Mungelo ooyo wakamupa lugwasyo luyandika kapati. Wakapa Elija cakulya icakali kupya alimwi akumukulwaizya kuti alye. (Amubale 1 Bami 19:5-8.) Cibalo eeco citondezya kaambo aaka ikayandika kapati: Zimwi ziindi kantu kasyoonto nkotukonzya kumucitila umwi kalakonzya kugwasya kapati. Ambweni cakulya, cipego citaduli naa kkaadi iijisi majwi aakulwaizya zilakonzya kumutondezya mukwesu naa mucizyi uutyompedwe mbotumuyanda alimwi ambotumubikkila maano. Ikuti naa catuyumina kubandika amuntu umwi kujatikizya mbwalimvwide, tulakonzya kutondezya kuti tulamubikkila maano kwiinda mukucita zimwi akati kazintu eezyi izigwasya.\n14. Nciiyo nzi ncotukonzya kwiiya kucibalo cijatikizya Elija?\n14 Amupe kuti batyompedwe balimvwe kukwabililwa alimwi akwaanguluka. Tulakonzya kwiiya ciiyo acimbi kuzwa kucibalo cijatikizya Elija. Munzila yamaleele Jehova wakapa musinsimi lugwasyo ndwaakali kuyandika kutegwa aunke ku Cilundu ca Horebu. Ambweni abusena oobo, alo Jehova mpaakapangila cizuminano abantu bakwe myaka yamusyule, Elija wakalimvwa kukwabililwa. Kweelede kuti wakalimvwa kuti, lino uli kulamfwu abantu aabo ibakali kuyanda kumujaya. Ino twiiya nzi kucikozyanyo eeci? Ikuti katuyanda kupa luumbulizyo kuli baabo ibakatundululwa, tweelede kusaanguna kubagwasya kulimvwa kukwabililwa. Mucikozyanyo, baalu beelede kuyeeya kuti mucizyi uutyompedwe ulakonzya kulimvwa kukwabililwa alimwi akwaanguluka kapati ikuti kali kuŋanda kakkede cakuliiba ikwiinda ciindi nali ku Ŋanda ya Bwami. Umwi ulakonzya kulimvwa kukwabililwa akwaanguluka ciindi nali ku Ŋanda ya Bwami.\nTulakonzya kuponya kwiinda mukuswiilila cakukkazika moyo, kupaila camoyo woonse alimwi akubelesya majwi aaumbulizya (Amubone muncali 15-20) *\n15-16. Ino nzinzi zibikkilizyidwe mukuba muswiilizi mubotu?\n15 Amube muswiilizi mubotu. Bbaibbele lipa lulayo oolu cakutainda mumbali: “Muntu woonse weelede kufwambaana kuswiilila, kumuka kwaambaula.” (Jak. 1:19) Sena tuli baswiilizi babotu? Ambweni inga twayeeya kuti kuba muswiilizi mubotu caamba kuti tweelede buyo kumulanga muntu ooyo waambaula kakunyina kwaamba cili coonse. Pele kuba muswiilizi mubotu kubikkilizya zinji. Mucikozyanyo, Elija wakamwaambila Jehova mbwaakauside alimwi Jehova wakaswiilila cakubikkila maano. Jehova wakabona kuti Elija wakaliyoowede, wakalilendeledwe alimwi wakali kuyeeya kuti milimo yakwe yoonse yakali yabuyo. Caluyando, Jehova wakamugwasya kuzunda kulibilika ooko. Wakatondezya kuti wakamuswiilila cakubikkila maano Elija.—1Bam. 19:9-11, 15-18.\n16 Mbuti mbotukonzya kutondezya lweetelelo alimwi alubomba ciindi notuswiilila? Zimwi ziindi, majwi masyoonto aambwa cabupampu alimwi munzila iikulwaizya alakonzya kutondezya mbotulimvwide. Mulakonzya kwaamba kuti: “Ndausa kapati kuti eeci ncicakamucitikila! Kunyina mwana iweelede kucitikilwa cili boobu!” Ambweni mulakonzya kubuzya mubuzyo omwe naa yobilo ikutegwa musinizye kuti mwacimvwisya ncasola kwaamba mulongwe wanu uutyompedwe. Mulakonzya kubuzya kuti, “Ino mupandulula nzi?” naa “Ciindi nomwaamba kaambo aako, mebo ndali kuyeeya kuti mwaamba kuti . . . Sena mbombubo?” Majwi aali boobu aambwa munzila yaluyando alakonzya kupa muntu ooyo kubona kuti mulamuswiilila ncobeni alimwi akubona kuti mwacimvwisya ncali mukwaamba.—1Kor. 13:4, 7.\n17. Nkaambo nzi ncotweelede kukkazika moyo alimwi ‘akumuka kwaambaula’?\n17 Nokuba boobo, mweelede kucenjela “kumuka kwaambaula.” Tamweelede kufwambaana kupa lulayo naa kululamika mbwayeeya muntu ooyo. Alimwi mweelede kukkazika moyo! Ciindi Elija naakaambila Jehova mbwaakalimvwide, wakalityompedwe kapati alimwi wakaambaula cakuusa. Mpoonya, Jehova naakamana kuyumya lusyomo lwa Elija, mwaalumi ooyu wakainduluka kwaamba mbwaakalimvwide, ikubelesya majwi ngoonya. (1Bam. 19:9, 10, 13, 14) Ino ncinzi ncotwiiya kuli ceeci? Zimwi ziindi aabo ibatyompedwe balakonzya kwaamba mbobalimvwa ziindi zinji. Mbubwenya mbuli Jehova, tweelede kuswiilila cakukkazika moyo. Muciindi cakusola kubaambila ncobeelede kucita, tweelede kutondezya lweetelelo alimwi alubomba.—1Pet. 3:8.\n18. Mbuti mipailo yesu mboikonzya kubaumbulizya aabo ibatyompedwe?\n18 Amupaile camoyo woonse amuntu ooyo uutyompedwe. Bantu ibatyompedwe kapati balakonzya kwaalilwa kupaila. Muntu ulakonzya kulimvwa kuti teeleli kupaila kuli Jehova. Ikuti katuyanda kumuumbulizya muntu ooyo, inga twapaila anguwe akulyaamba zina lyakwe mumupailo. Tulakonzya kumwaambila Jehova kujatikizya mbotumuyanda muntu ooyo uutyompedwe swebo lwesu kutugama alimwi abakwesu abacizyi mumbungano. Tulakonzya kulomba Jehova kuti ayuumbulizye mbelele yakwe eeyo iiyandika kapati. Mipailo iili boobo ilaumbulizya kapati.—Jak. 5:16.\n19. Ncinzi cikonzya kutugwasya kutegwa tulibambile kuumbulizya umwi?\n19 Amubelesye majwi aaponya alimwi aawumbulizya. Amuyeeye kamutanaambaula. Majwi aambwa cakutayeeya alakonzya kubacisa bamwi. Majwi aaluzyalo alakonzya kuponya. (Tus. 12:18) Aboobo amupaile kuli Jehova kutegwa amugwasye kujana majwi aaluzyalo, aawumbulizya alimwi aayaka. Amuyeeye kuti kunyina majwi aali aanguzu kapati kwiinda majwi aa Jehova aajanika mu Bbaibbele.—Heb. 4:12.\n20. Ino zintu zibyaabi zyakabacitikila kaindi zibapa kulimvwa buti bamwi alimwi ncinzi ncotuyanda kubayeezya?\n20 Bakwesu naa bacizyi bamwi ibakatundululwa kaindi balimvwa kuti tabasalali, tabeeleli naa kuti tabakonzyi kuyandwa amuntu uuli woonse. Ooku nkubeja kupati! Aboobo amubelesye Magwalo kubayeezya kuti Jehova ulabayanda kapati. (Amubone kabbokesi kakuti “ Luumbulizyo Lwamu Magwalo.”) Amuyeeye kujatikizya mungelo mbwaakamuyumya caluzyalo musinsimi Daniele ciindi naakatyompedwe. Jehova wakali kuyanda kuti mwaalumi uuyandwa ooyu azyibe kuti wakali kuyandika kapati. (Dan. 10:2, 11, 19) Mbubwenya buyo, bakwesu abacizyi batyompedwe balayandika kapati kuli Jehova!\nLuumbulizyo Lwamu Magwalo\nIno magwalo nzi aabaumbulizya kapati aabo ibakatundululwa mumakani aakoonana? Nkwaali manji aakonzya kulembwa, pele aaya masyoonto buyo akati kayaayo aapa luumbulizyo. Ansi aa Lugwalo lumwi alumwi kuli twaambo naa majwi aakazubululwa aatondezya tupango mbotukonzya kubelesyegwa munzila iigwasya.\nZimwi ziindi, cilibonya mbuli kuti basikutundulula tabakasubulwi pe. Pele tabakonzyi kumuyuba Jehova, uuswiilila kulila kwabaabo mbobatundulula. Kuba alusyomo mubululami bwa Jehova kulakonzya kutugwasya kujana luumuno.\n“Kweelana ambolukulwaizya lugwalo oolu, ndakamwaambila Jehova zyoonse izyakali mumoyo, ndakamukombelezya kuti anduumbulizye alimwi akuti andigwasye kweendelezya mbondakali kulimvwa akuyeeya. Kwiinda mukupaila lyoonse kuli Jehova, buce-buce ndakajana luumbulizyo lwini-lwini alimwi akuliiba mumizeezo.”—Oobo mbwaakaamba mwaalu iwakatundululwa mumakani aakoonana ciindi naakajisi myaka yakuzyalwa iisika ku 9.—Amubone alimwi Intembauzyo 56:8-13.\nTupango ootu tutondezya luumbulizyo ndwapa Jehova mbwali Taata siluyando, uukwabilila alimwi uugwasya babelesi bakwe muziindi zikatazya. Bantu ba Leza munyika yoonse balibonena mbwaali aamasimpe majwi aayo, kubikkilizya aciindi nobatundululwa.\n“Ndakalomba baalu kuti bandigwasye. Twakakkala ambabo ziindi zinji alimwi bakabandika andime cakukkazika moyo. Bakandibikkila maano alimwi akundiswiilila kabotu-kabotu. Bakapaila antoomwe andime alimwi akundipailila.”—Oobo mbwaakaamba mucizyi Munakristo iwakatundululwa mumakani aakoonana naakajisi myaka yakuzyalwa iisika kucisambomwe.\n1 BAKORINTO 13:4, 7\nAmutuyeeye tupango ootu ciindi umwi namwaambila kuti wakatundululwa kaindi. Amweelebe majwi aatondezya kuti tamuzisyomi naa kuti mulazidooneka nzyamwaambila sikutundululwa. Basikutundulula banji baambila bana kuti, ikuti naa bakaambe cacitika, kunyina uuyoobasyoma. Bana bamwi balakomena kabayeeya mbubonya oobo. Aboobo amubikkile maano kujatikizya mbwalimvwide Munakristonyoko alimwi akumupa luumbulizyo ndomukonzya.\n2 BAKORINTO 10:4, 5\nKutundululwa mumakani aakoonana kulakonzya kuyiisya bana kusyoma bubeji pele Jwi lyakasololelwa amuuya lilakonzya kumwaya noziba zintu ziyumu nta zyabubeji bwa Saatani.\n1 JOHANE 3:19, 20\nCiindi moyo wesu noutupa mulandu, tweelede kuyeeya kuti Jehova “mupati kwiinda myoyo yesu alimwi ulizyi zintu zyoonse.” Pele Jwi lyakwe lilatupa kukasinizya kasimpe aaka kakuti: Tulayandika kapati kuli Leza.\nAmubone cibalo 24 mubbuku lyakuti Amubaa Acilongwe a Jehova.\n21. Ncinzi ciyoocitika kuli baabo boonse ibacita zintu zibyaabi alimwi ibateempwi, pele calino, ino makanze nzi ngotweelede kuba angawo?\n21 Ciindi notuumbulizya bamwi, tulabagwasya kuyeeya kuti Jehova ulabayanda. Alimwi lyoonse tweelede kuyeeya kuti Jehova ngu Leza wabululami. Kunyina makani mabyaabi aali woonse aajatikizya kutundulula ngatazyi Jehova. Ulabona zintu zyoonse alimwi uyoobasubula bantu bacita zibi ibateempwi. (My. 14:18) Calino, atucite kufwumbwa ncotukonzya kutegwa tutondezye luyando kuli baabo ibakatundululwa. Eelo kaka cilaumbulizya kuzyiba kuti Jehova uyoobapa lukkomano lutamani boonse aabo ibatundululwa a Saatani alimwi anyika yakwe! Ino-ino, zintu zibyaabi zyoonse eezyi kunyina noziya kuyeeyegwa limbi.—Is. 65:17.\nNkaambo nzi aabo ibakatundululwa kubwana ncobayandika luumbulizyo nokuba kuti kwainda myaka minji?\nIno mbaani ibakonzya kupa luumbulizyo kuli baabo ibapengede?\nNinzila nzi izigwasya mukupa luumbulizyo?\nLWIIMBO 109 Amuyandane Kapati Kuzwa Ansi Aamoyo\n^ munc. 5 Aabo ibakatundululwa kubwana balakonzya kujana buyumuyumu bunji nomuba mumyaka iili kumbele. Mucibalo eeci tulagwasyigwa kumvwisya kaambo ncocili boobo. Alimwi tulalanga-langa ibakonzya kubaumbulizya bantu bali boobo. Mpoonya, tulabandika nzila zimwi zigwasya zijatikizya mbotukonzya kubaumbulizya.\n^ munc. 11 Muntu iwakatundululwa ulakonzya kulisalila naa uyanda kuyoobonana adokota kutegwa apegwe lugwasyo.\n^ munc. 76 BUPANDULUZI BWACIFWANIKISO: Mucizyi uusimide kumuuya uumbulizya mucizyi uutyompedwe.\n^ munc. 78 BUPANDULUZI BWACIFWANIKISO: Baalu bobilo bamuswaya mucizyi uutyompedwe. Mucizyi uutyompedwe watamba mucizyi ooyo uusimide kumuuya kuti awalo ajanike.\nKutondezya Luyando Abululami mu Mbungano ya Bunakristo\nKutondezya Luyando Abululami Munyika Mbyaabi\nMuteenwi ‘Abusongo Bwanyika Eeyi’\nAmubikkile Maano Kujatikizya Mbomubala\nMabala Amusale naa muyanda kukkopa zyakamwaigwa izyakalekkoodwa NGAZI YAMULINDIZI—YAKWIIYA May 2019\nNGAZI YAMULINDIZI—YAKWIIYA May 2019


Ino Ncinzi Cicitika Muntu Afwa?\n“Ndakali kuyeeya kuti kuli masena otatwe muntu nkwanga waunka ikuti naa wafwa: kujulu, kuhelo, naa kubusena bwamyuuya. Ndakalizyi kuti tandili muntu uuli kabotu uukonzya kuunka kujulu alimwi tandili mubi cakuti inga ndaunka kuhelo. Tiindakali masimpe naa busena bwamyuuya buli buti. Makani aaya taakwe mpondakaabala kale mu Bbaibbele pe. Pesi ndakali kumvwa buyo bantu kabaamba oobo.”—Ba Lionel.\n“Ndakayiisyigwa kuti bantu boonse baunka kujulu ikuti bafwa, pele tiindakali kwaasyoma makani aaya pe. Ndakali kuyeeya kuti lufwu ngamamanino aazintu zyoonse, nkokuti kunyina bulangizi bwabantu bafwide.”—Ba Fernando.\nSena kuli nomwakalibuzyide kale kuti: ‘Ino ncinzi cini cicitika muntu afwa? Sena bayandwa besu bafwide balapenga kubusena bumwi? Sena kuli notuyoobabona alimwi? Ino inga twaasinizya buti makani aaya?’ Amubone cini Magwalo ncaamba. Cakusaanguna, atulange-lange ncolyaamba Bbaibbele kujatikizya lufwu. Mpoonya tulabandika bulangizi mbolipa Jwi lya Leza, Bbaibbele.\nIno bafwide bali muciimo cili buti?\nBWIINGUZI BWAMU BBAIBBELE: “Baumi balizyi kuti bayoofwa, pele bafwide tabazyi cintu nociba comwe, alimwi tabacijisi bulumbu, nkaambo tabaciyeeyegwi limbi pe. Kufwumbwa mulimo maanza aako ngaajana, koubeleka anguzu zyako zyoonse, nkaambo kunyina mulimo naa kuyeeya noluba luzyibo naa busongo mu Cuumbwe, oomo moya.” *—Mukambausi 9:5, 10.\nCuumbwe, mbusena nkobaunka bantu bafwide; mbusena naa ciimo ooko nkobatakonzyi kucita cintu cili coonse. Mbuti mwaalumi uusyomeka Jobu mbwaakali kucibona Cuumbwe? Wakasweekelwa zintu zyakwe zyoonse alimwi abana bakwe mubuzuba bomwe buyo, kumane wakaba azilonda mubili woonse. Wakamulomba boobu Leza: ‘Eelo kaka inga cainda kubota kuti wandisisa mu Cuumbwe, [“muhelo,” busanduluzi bwa Bbaibbele lya Catholic Douay] ikuti wandibamba.’ (Jobu 1:13-19; 2:7; 14:13) Cakutadooneka, Jobu tanaakali kuyeeya kuti Cuumbwe bwakali busena bwamulilo wahelo, ooko nkwaakali kuyoopenga kwiinda amapenzi ngaakajisi kale. Muciindi caboobo, Cuumbwe wakali kucibona kuti mbusena bwakulyookezyela.\nKuli nzila aimwi iikonzya kutugwasya kuzyiba ciimo cabantu bafwide. Tulakonzya kulanga-langa zibalo zyamu Magwalo izili lusele zyabantu ibakabusyigwa kuzwa kubafwu.—Amubone kabbokes “ i kakuti “Zibalo Izyaamba Bubuke Zili Lusele Zijanika mu Bbaibbele.”\nKunyina naba omwe akati kabantu aaba bali lusele iwakaamba zyabusena bubotu kapati naa bwakupenzyelwa. Ikuti naa bantu ibakabusyigwa bakaluunkide ncobeni kumasena aayo ciindi nobakafwa, sena nobakaumuna buyo kakunyina kwaambila bantu? Alimwi sena makani aaya naatakalembwa mu Bbaibbele kutegwa bantu boonse baazyibe? Kunyina makani aali boobo aalembedwe mu Magwalo. Cakutadooneka, bantu aabo bali lusele tiibakajisi cakwaamba kujatikizya makani aayo. Ino nkaambo nzi? Nkaambo tiibakazyi cintu nociba comwe, mbubwenya mbuli muntu uuli muŋonzi zyalufwu. Mane buya zimwi ziindi Ibbaibbele libelesya bbala lyakoona kuba cikozyanyo cakupandulula lufwu. Mucikozyanyo, Davida uusyomeka alimwi a Stefani baambwa kuti ‘bakoona mulufwu.’—Milimo 7:60; 13:36.\nAboobo, ino mbulangizi nzi buliko kujatikizya bantu bafwide? Sena inga babuka kuzwa kuŋonzi zili boobu?\n^ par. 7 Mu Bbaibbele lya Busanduluzi Bwanyika Mpya, ibbala lyakuti “Cuumbwe” mu Chihebrayo lyaambwa kuti “Sheol” mpoonya mu Chigiriki lyaambwa kuti “Hades.” Ma Bbaibbele aamwi abelesya bbala lyakuti “helo,” pele imuzeezo wakuti mbusena bwamulilo nkobapenzyelwa bantu tauli wamu Magwalo pe.\nZIBALO IZYAAMBA BUBUKE ZILI LUSELE ZIJANIKA MU BBAIBBELE *\nMwana wamukamufwu Musinsimi Elija wakabusya mwana musankwa wamukamufwu iwakali kukkala ku Zarefati, Israyeli nkoili kunyika.—1 Bami 17:17-24.\nMulombe muna Sunemu Sikulya zina wa Elija, imusinsimi Elisha, wakabusya mulombe mumunzi wa Sunemu akumupa kubazyali bakwe.—2 Bami 4:32-37.\nMwaalumi kunamaumbwe Mutunta wamwaalumi umwi, wakawaalwa mucuumbwe imwakali mafwuwa aa Elisha. Ciindi mutunta wamwaalumi ooyu nowakaguma mafwuwa aamusinsimi, mwaalumi ooyu wakabuka.—2 Bami 13:20, 21.\nMwana musankwa wamukamufwu waku Naini Ciindi Jesu naakali kweenda kunze aamunzi wa Naini, wakaimika bantu ibakali kuunka kunamaumbwe kutegwa abusye mwana musankwa akumupa kuli banyina.—Luka 7:11-15.\nMwana musimbi wa Jairo Jairo, imweendelezi wacikombelo, wakakombelezya Jesu kuti aponye mwanaakwe musimbi iwakali kuciswa. Jesu wakamubusya kakutanainda ciindi kuzwa naakafwa.—Luka 8:41, 42, 49-56.\nLazaro, mweenzinyina wa Jesu Lazaro wakalifwide kale mazuba one ciindi Jesu naakamubusya kumbele lyabantu banji.—Johane 11:38-44.\nDorika Mwaapostolo Petro wakamubusya mukaintu ooyu uuyandwa, walo iwakazyibidwe kapati akaambo kamilimo yakwe yalubomba.—Milimo 9:36-42.\nYutiko Yutiko, mwaalumi uucili mwana wakafwa ciindi naakaloka kuzwa awindo lyaŋanda yamujulu; mwaapostolo Paulo wakamubusya.—Milimo 20:7-12.\n^ par. 15 Bubuke ibuyandika kapati, mbubuke bwa Jesu Kristo, bwalo bwakaliindene kapati aboobu buli lusele, kweelana acibalo citobela mbocitiitondezye.\nSena Ncobeni Jesu Wakabusya Bantu?\nIno bubuke mbwaakacita Jesu butondezya nzi kujatikizya cisyomezyo cakumbele?